STRATEGJIA NDËRSEKTORIALE E LUFTËS KUNDËR TERRORIZMIT DHE PLANI VEPRIMIT

2020-2025

TETOR 2020, TIRANË

# FORMAT

STRATEGJIA NDËRSEKTORIALE KOMBËTARE

[PJESA I: KONTEKSTI STRATEGJIK](#_bookmark0) 3

1. [Hyrja dhe qëllimi i dokumentit](#_bookmark1) 4
2. Kuadri ligjor dhe institucional, arritjet, mësimet 4

2.1 [Kuadri ligjor](#_bookmark2) 4

* + 1. Instrumentet ligjore ndërkombëtare 5
			1. Konventat dhe protokollet ndërkombëtare 5

 2.1.1.2 Marrëveshje dy palëshe në fushën e luftës kundër terrorizmit 7

* 1. [Kuadri institucional](#_bookmark2) 8
	2. Arritjet, mësimet 10
		1. Analiza e situatës 14
		2. Faktorët e riskut dhe kërcënimet nga terrorizmi në Shqipëri 15
		3. Dënimet 18
		4. Masat e marra në luftën kundër terrorizmit 20
		5. Financimi i terrorizmit 23
		6. Të dhëna nga raporte ndërkombëtare për situatën e Shqipërisë në lidhje me terrorizmin 27
		7. Disa nga çështjet kryesore që do të adresohen në këtë strategji 30
1. [Vizioni dhe misioni i strategjisë](#_bookmark3) 31
	1. [Vizioni](#_bookmark4) 31
	2. Misioni 31
	3. [Treguesit e impaktit](#_bookmark5) 31

[PJESA II – QËLLIMI I POLITIKAVE DHE OBJEKTIVAT SPECIFIKE TË STRATEGJISË](#_bookmark6) 32

1. PARANDALIMI I TERRORIZMIT DHE RADIKALIZIMIT QË ÇON NË TERRORIZËM PËRMES SINJALIZIMIT TË HERSHËM...........................................32
* Mbajtja e kërcënimit terrorist në nivel “TË ULËT”
	+ Ndërprerja e aktiviteteve të rrjeteve dhe individëve që tërheqin njerëz në terrorizëm
	+ Kuptimi i kërcënimeve të terrorizmit në vendin tonë përmes identifikimit të hershëm të grupeve të synuara dhe metodave radikale
	+ Rritja e nivelit të sigurisë në fushën e transportit, tregtisë, shkëmbimit të mallrave dhe shërbimeve
	+ Zgjerimi i kapaciteteve operacionale të policisë dhe kapaciteteve të inteligjencës.
	+ Zhvillimi i komunikimit strategjik
	+ Rritja e nivelit të mbrojtjes së infrastrukturës kritike
	+ Parandalimi i krimit kibernetik
1. HETIMI I VEPRAVE TË TERRORIZMIT, ZBULIMI DHE GODITJA E TERRORISTËVE/GRUPEVE TERRORISTE DUKE ELEMINUAR KËRCËNIMET E TERRORIZMIT.............................................................................................................37
* Legjislacion i përafruar në fushën e hetimit penal të terrorizmit me acquis-in e BE dhe standardet e tjera ndërkombëtare
* Hetimi i finacimit të terrorizmit dhe burimeve të tij
* Përmirësimi i sistemeve të mbledhjes, ruajtjes, analizimit dhe shpërndarjes së informacionit
* Rritja e bashkëpunimit në dimensionin ndërkombëtar në luftën kundër terrorizmit
1. REAGIMI........................................................................................................................39
* Reagim nëpërmjet forcimit të kapaciteteve të institucioneve përkatëve për t’iu përgjigjur sulmeve terroriste
* Reagim nëpërmjet reduktimit dhe lehtësimit të pasojave nga një sulm terrorist
* Reagim nëpërmjet përmirësimit të koordinimit ndërinstitucional
* Përgatitja për menaxhimin e incidenteve terroriste që përfshijnë përdorimin e materialeve CBRN.

[Pjesa III: PROJEKTET/PROGRAMET KOMBËTARE TË ZHVILLIMIT PËR ZBATIMIN E STRATEGJISË](#_bookmark13) 40

[Pjesa IV: ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE](#_bookmark15) [MONITORIMI](#_bookmark15)

4.1 Implementimi/zbatimi i strategjisë…………………………………………………40

4.2 Përgjegjësia e institucioneve dhe angazhimet institucionale………………………40

4.3 Llogaridhënia dhe raportimi……………………………………………………….44

[Pjesa V PLANI I VEPRIMIT DHE BURIMET FINANCIARE PËR ZBATIM](#_bookmark16) 44

[ANEKSI 1 FORMATI I PLANIT TË VEPRIMIT TË PËRMBLEDHUR](#_bookmark17) 45

[ANEKSI 2: FORMATI I PLANIT TË VEPRIMIT TË KOSTUAR DHE DETAJUAR](#_bookmark18) 45

[ANEKSI 3: FORMATET E PASAPORTAVE TË INDIKATORËVE](#_bookmark19) 45

## PJESA I: KONTEKSTI STRATEGJIK

##  Hyrja dhe qëllimi i dokumentit

Terrorizmi në të gjitha format dhe mënyrën e shfaqjes së tij përbën një kërcënim të përgjithshëm për paqen dhe sigurinë botërore. Fenomeni i terrorizmit kombëtar dhe ndërkombëtar është një ndër sfidat më të vështira për të sotmen dhe për të ardhmen. Siguria kombëtare e Republikës së Shqipërisë përfaqëson tërësinë e mjeteve dhe instrumentave shtetërore që sigurojnë mbrojtjen e qytetarëve, të shoqërisë dhe të shtetit shqiptar nga kërcënimet dhe rreziqet e jashtme e të brendshme. Terrorizmi vazhdon të mbetet një nga kërcënimet kryesore të sigurisë, si në nivel vendi po ashtu edhe në nivel ndërkombëtar, duke kërcënuar jo vetëm jetën dhe pronën, por edhe vlerat demokratike dhe vetë mënyrën e jetesës së shoqërisë. Trendi global i terrorizmit dhe shtrirja e tij, sidomos gjatë 2 dekadave të fundit, ka kërcënuar edhe vendin tonë, rajonin, Evropën dhe më gjerë. Pozicioni gjeostrategjik i Shqipërisë krijon kushte që vendi ynë të synohet si një pikë tranzitimi jo vetëm për trafiqet e paligjshme, por dhe për përhapjen e terrorizmit, kryesisht atij me baza fondamentaliste. Shqipëria është e renditur në forcat e koalicionit kundër terrorizmit dhe është e angazhuar në luftën kundër tij me të gjitha vlerat dhe aftësitë e saj, duke dhënë në këtë mënyrë kontributin e saj krahas shteteve të tjera e duke nënshkruar e ratifikuar të gjitha konventat e protokollet e OKB-së dhe Bashkimit Evropian.

Qeveria jonë, duke vlerësuar kërcënimet dhe pasojat nga terrorizmit, që nga viti 2014 ka krijuar në Policinë e Shtetit, Drejtorinë e Antiterrorit e cila ka për mision dhe detyrë funksionale eleminimin dhe ndjekjen penale të veprave kundër terrorizmit. Nga viti 2013 dhe në vijim janë hartuar 3 strategji kundër terrorizmit të cilat përveçse kanë krijuar mekanizmat e nevojshëm, kanë ofruar edhe një qasje gjithëpërfshirëse për parandalimin dhe goditjen e terrorizmit. Ky është dokumenti strategjik i katërt i hartuar kundër terrorizmit duke garantuar vazhdimësinë e strategjive të mëparshme dhe ka për qëllim fuqizimin e mëtejshëm të mekanizmave ekzistues, por dhe t’i përshtatet më mirë situatave dhe dinamikave aktuale të kërcënimeve nga terrorizmi.

Qëllimi i hartimit të këtij dokumenti është orientimi i politikave dhe forcimi i qasjes gjithëpërfshirëse në parandalimin, mbrojtjen, ndjekjen dhe reagimin ndaj terrorizmit. Hartimi i kësaj strategjie e cila mbështetet në strategjinë e BE-së kundër terrorizmit, synon harmonizimin e veprimtarisë së strukturave, agjensive dhe institucioneve që kanë përgjegjësinë e luftës kundër terrorizmit. Parandalimi dhe goditja e terrorizmit vazhdon të mbetet një ndër prioritetet kryesore strategjike të Qeverisë Shqiptare. Strategjia e re kundër terrorizmit si dhe masat e tjera legjislative dhe politike në kuadër të kësaj fushe janë të ndëlidhura me Prioritetin e Qeverisë të parashikuara në SKZHI 2015-2020, gjithashtu ndërlidhet me procesin e integrimit Evropian dhe si e tillë është pjesë e PKIE-së. Hartimi i kësaj strategjie e cila është në harmoni të plotë me Strategjinë së BE-së kundër terrorizmit në nenet 5, 82 dhe 84, të Marrëveshjes së Stabilizim Asocimit, ku është parashikuar bashkëpunimi ndërmjet vendit tonë dhe BE-së në fushën kundër terrorizmit do të bazohet në tre qasje kryesore:

a) Sinjalizimi/Parandalimi

b) Hetimi dhe goditja

d) Reagimi

Për më tepër, Republika e Shqipërisë, si anëtare e koalicionit global kundër DAESH/ISIS, dhe më gjerë ka treguar përkushtim dhe njëkohësisht ka marrë përgjegjësi dhe detyrime të caktuara, të cilat janë përfshirë në këtë strategji.

Dokumenti përmban objektivat strategjike dhe objektiva tjera specifike për secilën nga shtyllat e sipër përmendura. Strategjia do shoqërohet me planin e veprimit për realizimin e objektivave dhe përcaktimin e mekanizmave implementues dhe koordinues.

## Kuadri ligjor dhe institucional, arritjet, mësimet

**2.1 Kuadri ligjor**

Legjislacioni shqiptar në fushën e luftës kundër terrorizmit është mjaft i gjërë dhe ka pësuar ndryshime e përmirësime të dukshme, bazuar në legjislacionin ndërkombëtar dhe diktuar nga situata e terrorizmit në aspektin kombëtar e ndërkombëtar.

Në fushën e terrorizmit, Republika e Shqipërisë ka në zbatim një kuadër të plotë ligjor dhe mekanizma institucionalë efektivë, të cilat përfshijnë, edhe pse jo shteruese, aktet e mëposhtme:

* Kushtetuta e Republikës së Shqipërisë.
* Kodi Penal i Republikës së Shqipërisë (ndryshuar me ligjin nr. 36/2017, ligjin 89/2017) ku në nenin 28 të të cilit “Forma të veçanta të bashkëpunimit”, në pikën 2, jepet përkufizimi i organizatës terroriste dhe në vijim parashikohen veprat penale të kryera me qëllime terroriste, parashikuar në Kreun VII të këtij kodi, si dhe nenet 265/a,265/b dhe 265/c që parashikojnë sanksione për pjesëmarrësit në veprime luftarake në një shtet të huaj (ndryshime sipas ligjit nr. 98,datë 31.07.2014).
* Kodi i Procedurës Penale të Republikës së Shqipërisë, i ndyshuar ku përcaktohet kompetenca e hetimit të veprave penale që lidhen me terrorizmin, si dhe ligji nr. 95/2016 “Për organizimin dhe funksionimin e institucioneve për të luftuar korrupsionin dhe krimin e organizuar”, në bazë të të cilit është krijuar Prokuroria e Posaçme, që ka në kompetencë hetimin e veprave të kryera nga grupet terroriste.
* Ligji nr. 9917, datë 19.05.2008 “Për parandalimin e pastrimit të parave dhe financimit të terrorizmit“, i ndryshuar. Ky ligj ka për qëllim të parandalojë pastrimin e parave dhe të produkteve që burojnë nga veprat penale, si dhe parandalimin e financimit të terrorizmit. Ky ligj gjithashtu parashikon detyrime dhe procedura për raportimin për subjektet e ligjit tek strukturat përgjegjëse në funksion të zbatimit të tij, kompetencat e autoriteteve mbikëqyrëse dhe autoritetit përgjegjës.
* Ligji nr. 10192, datë 03.12.2009 “Për eleminimin dhe goditjen e krimit të organizuar dhe trafikimin, nëpërmjet masave ndaluese kundër pasurisë”, zbatohen edhe për pasuritë e personave, mbi të cilët ekziston një dyshim i arsyeshëm, bazuar në indicie, edhe për pjesëmarrje në organizata terroriste ose në banda të armatosura.
* Ligj nr. 157/2013 “Për masat kundër financimit të terrorizmit”. Ky ligj është në përputhje me kërkesat e rezolutës 1373 (2001) të Këshillit të Sigurimit të Kombeve të Bashkuara. Zbatimi i këtij ligji bëhet nga një sërë institucionesh dhe agjencish si Ministria e Drejtësisë, Banka e Shqipërisë, Drejtoria e Përgjithshme e Parandalimit të Pastrimit të Parave (DPPP) dhe Autoriteti i Mbikëqyrjes Financiare, ndërsa administrimi i llogarive dhe aseteve të ngrira/sekuestruara/konfiskuara bëhet nga Agjencia për Administrimin e Pasurive të Sekuestruara dhe Konfiskuara.
* Vendimi i Këshillit Mbikëqyrës të Bankës së Shqipërisë nr. 44, datë 10.06.2009, “Për miratimin e rregullores “Për parandalimin e pastrimin e parave dhe financimit të terrorizmit”.
* VKM nr. 140, datë 13.02.2008, “Për mënyrën e administrimit të pasurive të paluajtshme të sekuestruara, në kuadër të masave kundër financimit të terrorizmit”.
* Rekomandimi i Vendimit Kuadër i KE-së, Neni 5, Dënimet - “Masat e ndëshkimit dhe dënimit të terroristëve”, dhe të nenit 2 të tij, për krimet e lidhura me grupet terroriste.
* Me ligjin nr. 9110, datë 24.07.2003 “Për organizimin dhe funksionimin e Gjykatave për Krimet e Rënda”, u krijua Gjykata Për Krime të Rënda, dhe Prokuroria për Krimet e Rënda, e cila ka në kompetencë edhe hetimin e veprave penale në fushën kundër terrorizmit.
* Ligji nr. 10173, datë 22.10.2009 “Për mbrojtjen e dëshmitarëve dhe bashkëpunëtorëve të drejtësisë”.
* Ligjo nr. 108/2013 “Për të huajt” (ndryshuar me ligjin nr. 74/2016, datë 14.7.2016 dhe Ligjin nr.13/2020) i cili rregullon regjimin e hyrjes, të qëndrimit, të punësimit dhe të daljes së të huajve në/nga Republika e Shqipërisë.
* Ligji nr. 10193, datë 03.12.2009, “ Për marrëdhëniet juridiksionale me autoritetet e huaja në çështjet penale”.
* Ligj nr. 79/2020 “Për ekzekutimin e vendimeve penale”.
* [Strategjia e Sigurisë Kombëtare](https://qbz.gov.al/eli/ligj/2004/11/25/9322/4e9d0f51-cae5-400f-b80c-079223153802;q=strategjia%20e%20sigurise%20kombetare).
* [Strategjia Kombëtare për Zhvillim dhe Integrim 2015-2020](https://www.kryeministria.al/strategjia-kombetare-per-zhvillim-dhe-integrim-2015-2020/).
* [Strategjia Ndërsektoriale e Luftës kundër Krimit të Organizuar, Trafiqeve të Paligjshme dhe Terrorizmit, 2013-2020 dhe Planit të Veprimit 2013-2016](https://qbz.gov.al/eli/vendim/2013/07/17/663/f95282bf-f1ce-426f-97ff-2c3f5881e064;q=Strategjia%20nd%C3%ABrsektoriale%20p%C3%ABr%20luft%C3%ABn%20kund%C3%ABr%20krimit%20t%C3%AB%20organizuar).
* [Plani i Veprimit për vitet 2019-2020, për zbatimin e Strategjisë Ndërsektoriale të Luftës kundër Krimit të Organizuar, Trafiqeve të Paligjshme dhe Terrorizmit, 2013-2020](https://qbz.gov.al/eli/vendim/2019/09/18/616/20d71253-4aea-4a63-89ca-3a7d0b9da382;q=Plani%20i%20veprimit%20per%20luften%20kunder%20krimit%20te%20organizuar).
* [Strategjia Ndërsektoriale e Luftës kundër Terrorizmit dhe Plani i Veprimit 2016-2020](https://qbz.gov.al/eli/vendim/2016/11/02/765/c65efc53-4d4a-47ef-a3d2-eac388f52611;q=Plani%20i%20veprimit%202013-2016).
* Strategjia Kombëtare për luftën kundër ekstremizmit të dhunshëm, miratuar me VKM nr. 930,datë 18.11.2015.
* Prioritetet e Ministrisë së Brendshme.
* Plani i Përbashkët i Veprimit Kundër Terrorizmit për Ballkanin Perëndimor ndërmjet Shqipërisë dhe Komisionit Evropian.

## 2.1.1 Instrumentet ligjore ndërkombëtare

**2.1.1.1** **Konventat dhe protokollet ndërkombëtare**

Republika e Shqipërisë në kuadër të bashkëpunimit në luftën kundër terrorizmit ka nënshkruar dhe ratifikuar konventat dhe protokollet ndërkombëtare që përbëjnë instrumentet e së drejtës ndërkombëtare në fushën e antiterrorizmit. Shqipëria u është bashkuar iniciativave të OKB-së për të luftuar terrorizmin dhe ka ratifikuar tashmë 12 prej tyre. Krahas tyre ekzistojnë edhe një sërë rezolutash të Këshillit të Sigurimit të OKB-së më vlerë detyruese për shtetet anëtare, si edhe konventa dhe protokolle të ashtuquajtura rajonale. Në këtë kuadër, Shqipëria aderon në të gjitha konventat dhe protokollet e Këshillit të Evropës kundër krimit të organizuar dhe terrorizmit (aktualisht 16 të tilla) dhe konkretisht:

1. "Konventa mbi Veprat Penale dhe Aktet e tjera të Kryera në Bordin Avionit", Tokio, 14.09.1963, ratifikuar me ligjin nr. 8197, datë 06.3.1999, Fletore Zyrtare nr. 3, datë 28.3.1997, faqe 52.
2. "Konventa mbi Shtypjen e Akteve të Paligjshme të Rrëmbimit të Avionit", Hagë, 16.12.1970, ratifikuar me ligjin nr. 8197, datë 06.03.1997. Fletore Zyrtare nr. 3, datë 28.03.1997, faqe 52.
3. "Konventa mbi Shtypjen e Akteve të Paligjshme kundër Sigurisë së Aviacionit Civil", Montreal, datë 23.09.1971, ratifikuar me ligjin nr. 8191, datë 06.03.1997. Fletore Zyrtare nr. 3, datë 28.03.997, faqe 52.
4. "Konventa mbi Parandalimin dhe Ndëshkimin e Krimeve kundër Personave me Imunitet Ndërkombëtar, përfshirë Agjentët Diplomatikë", Nju Jork, 14.12.1973, ratifikuar me ligjin nr. 8832, datë 22.11.2001. Fletore Zyrtare nr. 56, datë 21.12.2001, faqe 1762.
5. "Konventa Evropiane mbi Shtypjen e Terrorizmit", Strasburg, 27.01.1979 ratifikuar me ligjin nr. 8642, datë 13.7.2000. Fletore Zyrtare nr. 22, datë 19.07.2000, faqe 1087.
6. "Konventa ndërkombëtare Kundër Marrjes së Pengjeve", Nju Jork 17.12.1979, ratifikuar me ligjin nr. 8837, datë 22.11.2001. Fletore Zyrtare 22, datë 19.07.2000, faqe 1087.
7. "Konventa mbi Mbrojtjen Fizike të Materialit Bërthamor", Vjenë më datë 03.03.1980, ratifikuar me ligjin nr. 8853, datë 31.01.2002. Fletore Zyrtare 12, datë 08.02.2002, faqe 19.
8. "Protokolli Mbi Shtypjen e Akteve të Paligjshme të Dhunës në Aeroport që i shërbejnë Aviacionit Civil Ndërkombëtar", Montreal, 24.02.1991 ratifikuar me ligjin nr. 8835, datë 22.11.2001. Fletore Zyrtare nr. 56, datë 21.12.2001, faqe 1785.
9. "Konventa mbi Shtypjen e Akteve të Paligjshme kundër Sigurisë së Lundrimit Detar", Romë, 10.03.1998, ratifikuar me ligjin nr. 8850, datë 27.12.2001. Fletore Zyrtare nr. 60, datë 31.12.2001, faqe 1886.
10. "Protokolli mbi Shtypjen e Akteve të Paligjshme kundër Sigurisë së Platformave Fikse, të Vendosura në Platformën Kontinental", Romë, 10.03.1988, ratifikuar me ligjin nr. 8850, datë 27.12.2001. Fletore Zyrtare nr. 60, datë 31.12.2001, faqe 1886.
11. "Konventa mbi Etiketimin e Eksploziveve Plastik për Qëllim Zbulimi", Montreal, 01.03.1991, ratifikuar me ligjin nr. 9020, datë 06.3.2003. Fletore Zyrtare nr. 21, datë 28.03.2003, faqe 649.
12. "Konventa Ndërkombëtare mbi Ndalimin e Bombardimeve Terroriste", Nju Jork, 15.12.1997, ratifikuar me ligjin nr. 8836, datë 22.11.2001. Fletore Zyrtare nr. 57, datë 21.12.2001, faqe 1801.
13. "Konventa ndërkombëtare për luftën kundër financimit të terrorizmit" Nju Jork, 10.01.2000, ratifikuar nga parlamenti Shqiptar me ligjin nr. 8865, datë 14.03.2002. Fletore Zyrtare, nr. 7, datë 05.04.2002, faqe 170.
14. "Konventa Europiane (Strasburgut), për pastrimin, depistimin, kapjen dhe konfiskimin e produkteve të krimit", ratifikuar me ligjin nr. 8646, datë 20.7.2000. fletore Zyrtare, nr. 23, datë 04.08.2000, faqe 1183.
15. "Konventa e Këshillit të Europës, mbi pastrimin, kërkimin dhe konfiskimin e procedurave të krimit të organizuar dhe financimit të terrorizmit", datë 6.5.2005, nënshkruar me 22 dhjetor 2005, hyrë në fuqi me 1 Maj 2008.
16. "Konventa e Këshillit të Europës për pastrimin, kërkimin, kapjen dhe konfiskimin e produkteve të krimit dhe për financimin e terrorizmit", ratifikuar me ligjin nr. 9646, datë 27.11.2006. Fletore Zyrtare nr. 134, datë 22.12.2006, faqe 5221.
17. Ratifikimi i "Protokollit ndryshues i konventës europiane për shtypjen e terrorizmit", ratifikuar me ligjin nr. 9230, datë 13.5.2004. Fletore Zyrtare nr, 38, datë 16.06.2004 faqe 2793.
18. Për ratifikimin e "Konventës europiane për kompensimin e viktimave të krimeve të dhunshme” me ligjin nr. 9265, datë 29.7.2004.
19. "Konventa Ndërkombëtarë për Shtypjen e Akteve të Terrorizmit Nuklear (Bërthamor) (2005) ", nënshkruar nga vendi ynë.

* + - 1. **Marrëveshje dy palëshe në fushën e luftës kundër terrorizmit**

Duke konsideruar se planifikimi dhe kryerja e aktiviteteve terroriste është një proces i vështirë që rrallë herë ndodh brenda territorit të një vendi dhe në zbatim të Strategjisë Globale të OKB-së për Terrorizmin e cila kërkon bashkëpunim në nivel global, rajonal dhe kombëtar, në zbatim të rekomandimit të rezolutës së Asamblesë së Përgjithshme të OKB-së 49/60 (1995), Shqipëria ka marrëvëshje bashkëpunimi dypalëshe me :

1. **Me Slloveninë -** Mbi bashkëpunimin në luftën kundër terrorizmit, trafikut të paligjshëm të drogës dhe krimit të organizuar, nënshkruar me 24.11.1993, në Tiranë.
2. **Me Kroacinë -** Për bashkëpunimin policor, 20 janar 2014.
3. **Me Egjiptin -** Protokoll mbi bashkëpunimi në fushën e luftës kundër terrorizmit, nënshkruar në Kajro, më 24.10.1995.
4. **Me Hungarinë -** Mbi bashkëpunimin në luftën kundër terrorizmit, trafikut të drogës dhe krimit të organizuar, nënshkruar në shkurt 1999 dhe ratifikuar me ligjin nr. 8623, datë 15.06.2000.
5. **Me Rumaninë -** Mbi bashkëpunimin në fushën e luftës kundër terrorizmit, të luftës kundër krimit të organizuar, të trafikut të paligjshëm të substancave narkotike e psikotrope, si edhe aktivitete të tjera ilegale, nënshkruar më 07.06.2002, në Bukuresht.
6. **Me Malin e Zi -** Mbi bashkëpunimin në fushën e luftës kundër krimit të organizuar, terrorizmit, trafikut të paligjshëm si dhe veprimtarive të tjera të paligjshme”, nënshkruar në Podgoricë, Mal i Zi, me 31 tetor 2003.
7. **Me Maqedoninë -** Mbi bashkëpunimin në luftën ndaj terrorizmit, krimit të organizuar, trafikut të paligjshëm të drogave narkotike, substancave psikotrope e prekursoreve, migracionit të paligjshëm dhe veprimtarive të tjera të paligjshme, nënshkruar në Shkup, Maqedoni, më 17.06.2004.

Në kuadër të bashkëpunimit rajonal në luftën kundër terrorizmit Protokolli ndërmjet Ministrisë së Punëve të Brendshme të Republikës së Shqipërisë dhe Ministrisë së Punëve të Brendshme të Republikës së Maqedonisë "Për bashkëpunimin në luftën kundër terrorizmit", më 03.02.2018, në Ohër, Maqedoni.

1. **Me Bullgarinë -** Mbi bashkëpunimin në fushën e luftës kundër terrorizmit, krimit të organizuar, trafikimit të paligjshëm dhe akteve të tjera kriminale, nënshkruar në Tiranë, më 29 janar 2007.
2. **Me Francën -** Mbi bashkëpunimin në fushën e sigurisë së brendshme, nënshkruar në Paris, me 15.05.2008.
3. **Me Gjermaninë -** Mbi bashkëpunimin në fushën e sigurisë, nënshkruar më 31 Maj 2013 dhe ratifikuar me ligj më 23 Janar 2014.
4. **Me Bosnjë Hercegovinën -** Mbi bashkëpunimin në luftën kundër krimit veçanërisht terrorizmit, trafikimit të paligjshëm të drogave dhe krimit të organizuar, nënshkruar me 24.03.2009, hyrë në fuqi me 4.3.2010.
5. **Me Kosovën** - Mbi bashkëpunim të ndërsjellë në fushën e sigurisë. Miratuar me VKM nr. 429, datë 20.05.2015.
6. **Me Sllovakinë** - Mbi bashkëpunimin në luftën kundër terrorizmit, krimit të organizuar, trafikut të paligjshëm të lëndëve narkotike, substancave psikotrope e prekursorëve të drogës dhe krimeve të tjera. Miratuar me VKM Nr. 485, datë 10.06.2015.
7. **Me SHBA -** Marrëveshja e bashkëpunimit midis Këshillit të Ministrave të Republikës së Shqipërisë dhe Qeverisë së SHBA, “Për shkëmbimin e informacionit për verifikimin e terrorizmit”, si dhe Protokollit Operacional, të Ratifikuara me ligjin nr. 72, datë 7.7.2016 Memorandumi i bashkëpunimit ndërmjet Qeverisë të Shteteve të Bashkuara të Amerikës dhe Këshillit të Ministrave të Republikës së Shqipërisë, “Për rritjen e bashkëpunimit për të parandaluar udhëtimin e terroristëve dhe për të luftuar migracionin e paligjshëm dhe krimet e rënda që lidhen me to”, miratuar në parim me VKM nr.153, datë 1.3.2017.
8. **Me Serbinë -** Mbi bashkëpunimin në fushën e luftës kundër krimit të organizuar, trafikimit të paligjshëm ndërkombëtar të drogës dhe terrorizmit ndërkombëtar, nënshkruar më 11.03.2010, hyrë në fuqi më 01.03.2012.
9. **Me Letoninë -** Mbi bashkëpunimin në luftën kundër terrorizmit, krimit të organizuar, trafikimit të paligjshëm të drogave narkotike, substancave psikotrope dhe prekursorëve, nënshkruar më 16.12.2009.
10. **Me Italinë -** Protokolli mes Ministrisë së Brendshme të Republikës së Shqipërisë dhe Ministrisë së Brendshme të Republikës Italiane “Mbi forcimin e bashkëpunimit dypalësh në luftën kundër terrorizmit dhe trafikimit të qenieve njerëzore”, nënshkruar më 03 Nëntor 2017 në Tiranë, hyrë në fuqi datën e nënshkrimit.
	1. **Kuadri institucional**

Në luftën kundër terrorizmit përfshihen një gamë e gjerë e institucioneve shqiptare si:

**Ministria e Brendshme:**

**Policia e Shtetit**

Në përbërje të Policisë së Shtetit funksionon Drejtoria e Antiterrorit, me shtrirje strukturore në të gjithë territorin e vendit. Funksionet kryesore të Drejtorisë janë parandalimi, identifikimi, gjurmimi dhe hetimi i personave të dyshuar si të përfshirë në vepra terroriste.

**Agjencia e Administrimit të Aseteve Kriminale (AAPSK)** për administrimin e fondeve dhe të pasurive të sekuestruara e konfiskuara.

**Shërbimi Informativ Shtetëror**

Shërbimi Informativ Shtetëror (SHISH), i krijuar me ligjin nr. 8391, datë 28.10.1998, mbledh informacion nga jashtë në funksion të sigurimit kombëtar, kryen veprimtari kundërzbulimi për ruajtjen e integritetit, të pavarësisë e të rendit kushtetues. SHISH mbledh informacion për terrorizmin, për prodhimin dhe trafikun e narkotikëve, për prodhimin e armëve të dëmtimit në masë, për krimet kundër mjedisit, mbledh informacion për krimin e organizuar, krime që cenojnë sigurinë kombëtare.

**Prokuroria për Krimet e Rënda**

Prokuroria për Krimet e Rënda ushtron ndjekjen penale dhe përfaqëson akuzën në gjyq në emër të shtetit për veprat penale në lidhje me terrorizmin. Gjithashtu, në Prokurorinë e Përgjithshme funksionon edhe Zyra e Përgjimeve të Komunikimeve Elektronike. Me memorandum të përbashkët ndërinstitucional, funksionojnë strukturat e hetimit të krimit financiar në Prokuroritë e Rretheve Gjyqësore - 8 njësitë e përbashkëta hetimore – të ngritur në Tiranë, Durrës, Shkodër, Fier, Vlorë, Korçë, Elbasan e Gjirokastër.

**Ministria e Mbrojtjes**

**Agjencia e Inteligjencës dhe Sigurisë së Mbrojtjes**, në varësi të ministrit të Mbrojtjes dhe funksionon bazuar në ligjin nr. 65/2014 “Për Agjencinë e Inteligjencës dhe Sigurisë së Mbrojtjes”. Ligji përcakton mënyrat e marrjes, administrimit dheshpërndarjes sëinformacionit të klasifikuar kundër terrorizmit.

**Ministria e Financave:**

**Drejtoria e Përgjithshme e Parandalimit të Pastrimit të Parave (DPPPP)** shërben si njësi e specializuar financiare për parandalimin dhe luftën kundër pastrimit të parave dhe financimit të terrorizmit. Kjo drejtori funksionon si qendër kombëtare e ngarkuar me mbledhjen, analizimin dhe shpërndarjen tek agjencitë e zbatimit të ligjit të të dhënave për veprimtaritë e mundshme të pastrimit të parave të financimit të terrorizmit. Në kuadër të ushtrimit të funksioneve mbikëqyrëse, të kontrollojë zbatimin e programeve të luftës kundër pastrimit të parave dhe financimit të terrorizmit.

**Drejtoria e Përgjithshme e Doganave (DPD)** bashkëvepron me strukturat e tjera të zbatimit të ligjit në funksion të realizimit të misionit të saj për garantimin e sigurisë dhe të rendit publik në porte dhe aeroporte, duke përfshirë dhe masat në kuadër të luftës kundër terrorizmit.

**Banka e Shqipërisë**

Banka e Shqipërisë, në kuadër të ushtrimit të funksioneve si autoritet mbikëqyrës, për subjektet nën juridiksionin e saj, të kontrollojë zbatimin e programeve të luftës kundër pastrimit të parave dhe financimit të terrorizmit.

**Ministria e Drejtësisë**

Ministria e Drejtësisë, nëpërmjet strukturave të saj, siguron bashkëpunimin e nevojshëm mes Prokurorisë, Interpolit dhe autoriteteve të huaja të drejtësisë në çështje që lidhen me luftën kundër krimit të organizuara po kundër terrorizmit dhe financimit të tij, në zbatim të ligjit nr.10193, datë 3.12.2009 “Për marrëdhëniet juridiksionale me autoritetet e huaja në çështjet penale”.

* 1. **Arritjet dhe mësimet**

Në eksperiencën tonë të promovimit të vlerave të përbashkëta të paqes, dialogut, parandalimit të konflikteve, dhe luftës kundër terrorizmit, ka mbizotëruar ideja e “parandalimit” të dhunës dhe terrorizmit.

Ndaj në luftën tonë kundër terrorizmit, si një fenomen i zhvilluar në kohët moderne, kemi mbështetur idenë e veprimit të gjithë bashkë, me një qasje gjithëpërfshirëse dhe të balancuar, në nivel global, rajonal dhe kombëtar.

Qeveria Shqiptare, e ka vlerësuar luftën kundër terrorizmit si një prioritet kombëtar, duke qenë ndër vendet e para që në zbatim të Rezolutës 2178 (2014) ndërmori hapa konkretë të reflektuara në legjislacionin kombëtar. Duke ndryshuar Kodin e Procedurës Penale, u synua forcimi i aftësisë së adresimit të problemit të luftëtarëve të huaj terroristë, duke e konsideruar të paligjshme dhe të ndëshkueshme pjesëmarrjen, organizmin apo çdo nxitje për pjesëmarrje në veprime ushtarake të një vendi të huaj. Të vendosur për të arritur rezultate të prekshme dhe për të treguar progres real, janë marrë masa për rishikimin, forcimin dhe ndryshimin e mekanizmave aktualë të kontrollit të financimit të terrorizmit dhe ngrirjes së aseteve për individë dhe subjekte të përfshirë në aktivitet terrorist.

Bazuar në studimet dhe raportet e riskut rezulton se kërcënimi real prej terrorizmit në Shqipëri është në nivel të ulët me përjashtim të disa rasteve kur niveli i kërcënimit është rritur në “mesatar”. Shqipëria nuk ka regjistruar akte e viktima terroriste të mirëfillta por është prekur nga fenomeni i pjesëmarrjes së luftëtarëve terroristë, zhvendosur së bashku me familjet e tyre në zonat në konflikt. Aktualisht, evidentohen shtetas shqiptarë, kryesisht gra dhe fëmijë, të strehuar në qendrat e pritjes për tu riatdhesuar.

Për Policinë e Shtetit, parandalimi dhe lufta kundër terrorizmit mbetet një fushë kyçe për bashkëpunimin operacional dhe shkëmbimin e informacionit me shërbimet antiterror në vendet e rajonit, Itali, Kosovë, Mal i Zi, Maqedoni, me INTERPOL, EUROPOL, Qendrën Europiane Antiterrorizëm, Oficerët Ndërlidhës, Qendrën për Verifikimin e Terrorizmit (TSC-SHBA), agjensitë ligjzbatuese dhe shërbimet partnere në BE.

Shqipëria ka nënshkruar dhe ratifikuar të gjitha rezolutat, konventat dhe protokollet kundër terrorizmit, të Këshillit të Sigurimit të OKB-së, dhe Protokollin shtesë të Konventës së Këshillit të Europës për Parandalimin e Terrorizmit.

Shqipëria merr pjesë dhe përfaqësohet me kontribut konkrete në të gjitha aktivitetet, grupet e punës së Koalicionit Global D-ISIS, dhe forumet e organizatave ndërkombëtare, ku Vendet Anëtare shkëmbejnë praktikat më të mira që lidhen me zbatimin e Strategjisë Globale të luftës kundër terrorizmit (UNGCTS) të OKB-së dhe Planin e Veprimit të Parandalimit të Ekstremizmit të Dhunshëm.

Shqipëria radhitet në ato vende që e kanë mbështeur fuqimisht GCTS dhe Planin e Veprimit, me bindjen se do të shërbente si një udhëzues i suksesshëm në përpjekjet tona të përbashkëta të luftës kundër terrorizmit dhe ekstremizmit të dhunshëm.

Në zbatim edhe të kërkesave të këtij Plan Veprimi edhe planet tona kombëtare duhet të parashikojnë hapa konkrete në fusha prioritare si:

* Dialogu dhe parandalimi i konflikteve;
* Forcimi i qeverisjes së mirë, respektimit të të drejtave të njeriut dhe forcimit të shtetit ligjor;
* Pjesëmarrja e të rinjve;
* Barazia gjinore dhe forcimi i rolit të grave;
* Komunikimi strategjik në internet dhe median sociale, etj;

Shqipëria ka ofruar kontributin e saj në realizimin e Platformës Rajonale të luftës kundër Radikalizmit dhe Ekstremizmit të Dhunshëm dhe fenomenit të Luftëtarëve të Huaj Terroristë, në Europën Juglindore, të Këshillit të Bashkëpunimit Rajonal (RCC).

Strategjia e BE-së kundër terrorizmit dhe Plani i Përbashkët i Veprimit Kundër Terrorizmit në Ballkanin Perëndimor, nënshkruar nga BE dhe të gjithë partnerët e Ballkanit Perëndimor, në Tetor 2018, është dokumenti kryesor politik në këtë fushë.

Ky plan ka si objektiv shkëmbimin efektiv të informacionit dhe bashkëpunimin operacional mes vendeve të Ballkanit Perëndimor dhe agjencive ligjzbatuese të BE.

Angazhimi kryesor i strukturave të luftës kundër terrorizmit në kuadër të prioriteteve të Qeverisë, mbetet zbatimi i detyrimeve që rrjedhin nga Strategjia e BE-së kundër terrorizmit si dhe nga Plani i Përbashkët i Veprimit kundër terrorizmit në Ballkanin Perëndimor.

Në këtë kuadër në 9 Tetor 2019, midis Shqipërisë dhe KE, u firmos marrëveshja mbi veprimet parësore që do ndjekë Shqipëria gjatë viteve 2019 – 2020, për secilin nga pesë objektivat e përcaktuara në Planin e Përbashkët të Veprimit kundër terrorizmit në BP.

Për të siguruar përparimin në zbatimin e Planit të Përbashkët të Veprimit, është parashikuar që të përmirësohet rregullisht kjo marrëveshje dhe të përfshijë veprime të mëtejshme parësore, të cilat do të jenë të nevojshme të zbatohen në kuadër të Planit të Përbashkët të Veprimit.

Strukurat e antiterrorit tashmë kanë kapacitetet operacionale, logjistikën e nevojshme për kryerjen e operacioneve speciale të cilat ndihmojnë në parandalimin dhe goditjen e veprave penale me karakter terrorist por në këtë drejtim ka nevojë për investime dhe mbështetje të vazhdueshme në përshtatje me zhvillimit teknologjike dhe dinamikat e zhvillimit të kërcënimeve terroriste. Njëkohësisht po punohet për përsosjen e mëtejshme të këtyre kapaciteteve në bashkëpunim me misionet policore të atashuara prej vitesh në vendin tonë si PAMECA V dhe ICITAP.

Në vazhdimësi janë kryer trajnime duke rritur kapacitetet e duhura profesionale dhe logjistike të të gjithë strukturave për të përballuar me sukses situatat e ndryshme që janë objekt i punës së tyre në fushën kundër terrorizmit.

Vendi ynë ka bërë analizën totale dhe nen për nen të legjislacionit për luftën kundër terrorizmit dhe po punon për përputhjen plotësisht të Kuadrit Ligjor për Luftën Kundër Terrorizmit dhe parandalimin e Ekstremizmit të Dhunshëm, me “Acquis” të BE.

Në funksion të strukturave antiterror është krijuar Njësia për Verifikimin e Terrorizmit dhe Sigurinë, e cila shërben për shkëmbimin e informacioneve me Qendrën Ndërkombëtare Kundër Terrorizmit (TSC) dhe me Qendrën Europiane Kundër Terrorizmit (ECTC) në Europol, për verifikimin e shtetasve shqiptarë dhe të huaj të përfshirë/lidhur në veprimtari terroriste, si dhe njësia për Hetimin e Financimit të Terrorizmit, bazuar kjo edhe në rekomandimet e bëra nga MONEYVAL.

Duke qenë se ashpërsimi i masave ligjore pengon por nuk eleminon fenomenin, çështja e ndalimit të pjesëmarrjes së qytetarëve shqiptarë në konflikte të huaja është synuar të trajtohet në rrënjët e problemit, që janë mungesa e kohezionit social, zhvillimi ekonomik, mangësitë në fushën e edukimit në zonat e thella rurale, të cilat përbëjnë shtysën dhe motivin për radikalizim.

Me rëndësi të theksohet se, masat e marra nga Shqipëria respektojnë parimet themelore të mbrojtjes së të drejtave të njeriut, veçanërisht ato të lirisë së shprehjes dhe informacionit.

Për kriminalizimin dhe ndëshkimin e terrorizmit, strukturat e specializuara të luftës kundër terrorizmit, në vazhdimësi e kanë trajtuar e ndjekur fenomenin e luftëtarëve të huaj terroristë dhe janë zhvilluar hetime për individë organizatorë, financues dhe pjesëmarrës në konflikte jashtë vendit.

Krijimi dhe zhvillimi i një rrjeti rajonal të sigurisë, në funksion të forcimit të kapaciteteve të shkëmbimit të informacionit ndërmjet vendeve të rajonit për çështje që kanë të bëjmë me luftën kundër terrorizmit dhe krimit të organizuar janë konsideruar me shumë rëndësi.

Shqipëria ka nënshkruar dhe po zbaton 21 marrëveshje bashkëpunimi me vende të rajonit, Europës dhe SHBA-të, në fushën e sigurisë dhe shkëmbimit të informacionit për verifikimin dhe luftën kundër terrorizmit

Në luftën kundër terrorizmit dhe ekstremizmit të dhunshëm, zhvillimi i strategjive gjithëpërfshirëse në nivel kombëtar, është thelbësor, jo vetëm për luftën kundër radikalizmit dhe rekrutimit, por edhe për të vlerësuar siç duhet dhe mundësinë e riintegrimit.

Duke synuar gjithnjë parandalimin, dhe bashkërendimin e përpjekjeve globale të luftës kundër terrorizmit dhe ekstremizmit të dhunshëm, institucionet shqiptare e kanë mbështetur suksesin e veprimit në pasurinë e vlerave dhe traditave tona kombëtare e fetare dhe në hartimin e zbatimin e paketave të posaçme strategjike, sociale, politike, ligjore, edukative dhe ekonomike.

Për të mundësuar mbështetjen e viktimave të terrorizmit, në bashkëpunim me vendet partnere dhe agjencitë e inteligjencës, Shqipëria ka marrë masat e kontrollit të kufirit, pritjes dhe intervistimit të të kthyerve potencialë në pikat e kalimit në kufi, mbledhjes dhe shkëmbimit të të dhënave me Interpol dhe partnerët strategjikë, për identifikimin në terren dhe kryerjen e procesit të riatdhesimit të tyre.

Aktualisht, veçanërisht në këtë kontekst, do të tregohet vëmendje e shtuar për të vënë në jetë politika efikase shtetërore, jo vetëm për hetimin dhe çuarjen përpara drejtësisë, por edhe për riatdhesimin, rehabilitimin dhe riintegrimin e qytetarëve shqiptarë dhe familjarëve të tyre, që u bashkuan me kauzën e ISIL dhe kanë marrë pjesë në konfliktin në Siri.

Me zbatimin e masave e politikave të parandalimit të rrezikut terrorist, Shqipëria nuk është përballur me akte e viktima terroriste të mirëfillta, por si përmendur edhe më lart, me fenomenin e luftëtarëve të huaj terroristë, të shoqëruar edhe me gra e fëmijë, në zonat në konflikt në Siri/lrak, duke u përballur këta të fundit me tmerrin e luftës dhe humbjen e prindërve dhe të afërmve të tyre.

Përmes Urdhrit Nr.169, datë 01.11.2018, të Kryeministrit është hartuar një Plan Ndërinstitucional Veprimi ”Për pritjen dhe trajtimin e shtetasve shqiptarë që kthehen nga zonat e konfliktit në Siri dhe Irak”, ku për të gjitha institucionet shqiptare parashikohen detyra konkrete, për asistencë mjekësore, psikologjike, sociale, ekonomike, si dhe ngritjen e kapaciteteve logjistike e njerëzore për pritjen, shoqërimin, si dhe masat për rehabilitimin dhe riintegrimin e tyre.

Republika e Shqipërisë, përveç se është sfiduar me ekstremizmin me bazë fetare ballafaqohet edhe me forma tjera, siç janë ato me motive nacionaliste për të arritur qëllime të caktuara politike. Si pasojë e indoktrinimit nga ideologjitë esktremiste, qoftë ato nacionaliste apo fetare, një numër i caktuar i shtetasve shqiptarë kanë përfunduar në zonat e konfliktit , në radhët e organizatave terroriste.

Ndër kërcënimet kryesore vazhdon të mbetet ekstremizmi me bazë fetare, si rezultat i indoktrinimit me ideologji ekstremiste islamiste të importuara në Shqipëri nga vendet e Lindjes së Mesme. Pasojat nga këto ideologji tashmë janë evidente, duke filluar nga: bashkimi i dhjetra shtetasve Shqiptarë në zonat e konfliktit në radhët e organizatave terroriste. Disa prej tyre tashmë të vrarë, familje që vazhdojnë të mbesin në zonat e konfliktit, tendencë për përhapjen e ideologjive ekstremiste të dhunshme, krijimin e pengesës të mos tolerancës, si dhe ajo që është më shqetësuese rritjen e kërcënimeve për sulme terroriste.

Ekstremizmi me bazë fetare në rajon, ka filluar të përhapet në vitet 90. Në Shqipëri ka filluar po në këtë periudhë përhapja e ideve dhe propagandës fetare nga individë të ardhur nga vendet e Lindjes së Mesme me radikalizëm të theksuar. Këta individë të anëtarësuar ose angazhuar edhe në organizata fetare ose humanitare duke përfituar nga ndjeshmëria e një pjese të popullatës në gjendje të rëndë ekonomike dhe sociale, kanë përhapur doktrinat dhe ideologjitë radikale me bazë fetare, të bazuara në mos tolerancë, ndarje, urrejtje, si dhe kundërshtim të sistemit dhe vlerave demokratike përmes promovimit të islamit radikal.

Propaganda përmes internetit është shfrytëzuar në masë të madhe nga ekstremistët për përhapjen e ideologjive të tyre.

Pavarësisht kundërshtimit të vazhdueshëm dhe rezistencës ndaj këtyre ideologjive, pjesë të caktuara të shoqërisë që ishin më të cënueshme, të gjendur të ekspozuar ndaj këtyre ideologjive, kanë rënë viktimë e tyre duke vazhduar thellimin në ekstremizëm dhe radikalizëm.

Më tej prirjet globale në aspektin e ekstremizmit, si dhe fillimi i konflikteve në Lindjen e Mesme, veçanërisht në Siri dhe Irak, ku u konsoliduan grupet dhe organizatat terroriste, është shfrytëzuar si moment për radikalizim të theksuar dhe këto konflikte u shndërruan në një fushë veprimi për luftëtarët e huaj terroristë nga gjitha Evropa dhe më gjerë, duke përfshirë edhe Republikën e Shqipërisë.

Si rezultat i bashkimit të këtyre shtetasve shqiptarë në organizata terroriste janë shënuar edhe thirrje publike nga ana e tyre për sulme terroriste në Shqipëri dhe rajon, por edhe janë shënuar tentativa për kryerjen e akteve terroriste të parandaluara nga institucionet e sigurisë në Shqipëri.

Me gjithë faktin që organizatat terroriste janë duke humbur territor dhe kontroll në vatrat e krizës, në aspektin ideologjik ato vazhdojnë të kenë mbështetje dhe të shtrijnë ndikimin në vende tjera, duke përfshirë edhe rajonin tonë dhe më gjerë.

Rreziku me të cilin përballet Shqipëria janë personat e kthyer nga zona e konfliktit, si dhe personat e përfshirë në vepra penale të terrorizmit, me interes për ta dëmtuar Shqipërinë si një shtet me shoqëri me diversitet etnik dhe fetar dhe me një qeveri demokratike dhe shoqëri laike.

Siç është parë nga shembuj të shumtë në Evropë, individët e radikalizuar mund të kryejnë akte të dhunës ekstreme edhe ndaj popullsisë dhe institucioneve edhe në shtetin e tyre të orgjinës, prandaj dhe rreziku që Shqipëria do të mund të jetë në shënjestër për një sulm të tillë terrorist nuk mund të përjashtohet.

**2.3.1** **Analiza e situatës**

Republika e Shqipërisë si anëtare e koalicionit ndërkombëtar kundër terrorizmit nga viti 2001 e në vazhdim, ka mbështetur aleatët dhe partnerët në luftën antiterror, e ka konsideruar luftën kundër terrorizmit si një prioritet kombëtar dhe për këtë qëllim ajo ka analizuar, hartuar e miratuar kuadrin e nevojshëm ligjor në përputhje me ACQUIS të BE, si dhe ka ngritur kapacitetet e nevojshme operacionale e logjistike për të parandaluar dhe luftuar çdo kërcënim ndaj sigurisë kombëtare e ndërkombëtare nga veprimtari terroriste.

Terrorizmi konsiderohet kërcënim nga të gjitha shtetet e rajonit e më gjerë. Vlerësohet se grupet terroriste ndërkombëtare nuk kanë mundur deri tani të shtrijnë rrjetet e tyre në Shqipëri, por vendi ynë mund të përdoret si strehë apo transit për grupe të tilla.

Strategjia Ndër-sektoriale e Luftës kundër Terrorizmit 2016 – 2020, është vazhdim i Strategjisë Ndër-sektoriale të Luftës kundër Terrorizmit 2011–2015, si detyrim i vendit për përmbushjen e prioriteteve të përcaktuara për të luftuar terrorizmin me të gjitha format e shfaqjes së tij, si dhe nevoja e implementimit të objektivave që dilnin nga detyrimet ndërkombëtare të miratuara nga K.S. të OKB-së, Strategjinë e BE-së kundër terrorizmit dhe Konventën Evropiane dhe Protokollin shtesë të saj për parandalimin e terrorizmit, ku adresohet edhe fenomeni i luftëtarëve të huaj terroristë (LHT).

**2.3.2 Faktorët e riskut dhe kërcënimet nga terrorizmi në Shqipëri**

Zhvillimet e kohëve të fundit, si ato në Lindjen e Mesme, në Afrikën e Veriut, sulmet e organizatave të terrorit ndërkombëtar të ISIS, Al Kaedës apo të tjerë, e kanë çuar në një nivel tërësisht të ri, sfidën kundër terrorizmit dhe financimit të terrorizmit në nivel kombëtar dhe ndërkombëtar.

Në Shqipëri nuk janë evidentuar grupe terroriste që zhvillojnë aktivitet brenda vendit apo më gjerë por gjatë viteve 2012–2015, rreth 144 shtetas[[1]](#footnote-1) shqiptarë shkuan në Siri dhe Irak për luftuar në konﬂiktet e armatosura në këto vende. Numri i këtyre luftëtarëve nga Shqipëria që largohen për të marrë pjesë në konﬂiktin në Siri dhe Irak ra në zero në fund të vitit 2015. Nuk përjashtohet mundësia e aktivizimit të tyre duke marrë në konsideratë zhvillimet aktuale në konfliktin sirian (humbja e territoreve dhe kontrollit të ISIL/DAESH).

Po sipas këtij raporti disa prej këtyre luftëtarëve rreth 45 janë kthyer në Shqipëri dhe në këtë kuadër sfidë përbën de-radikalizimi dhe ri-integrimi i luftëtarëve të huaj pas kthimit në atdhe. Për këtë arsye, qeveria shqiptare ka kërkuar dhe ka siguruar nga parlamenti ndryshimin e kodit penal (Neni 265/a,b,c) mbi pjesëmarrjen e shtetasve shqiptarë në konflikte të armatosura në vende të tjera.

Rreziku i paraqitur prej luftëtarëve të rikthyer konsiston në lidhjet e tyre potenciale me ekstremistët në rajon apo Evropë, në lidhjet që mund të mbajnë me ekstremistët në zonat e konfliktit, në mundësinë e përdorimit të mediave sociale për thirrje për t’iu bashkuar luftimeve, në informacionin që disponojnë sesi mund të shkohet në Siri. Nga ana tjetër, personat e kthyer mund të konsiderohen të trajnuar dhe me eksperiencë në përdorimin e armëve dhe të eksplozivëve, duke rritur gjasat e aktivitetit terrorist brenda vendit, apo edhe në rajon.

Në vitin 2016 përfundoi gjykimi dhe u shpallën fajtorë 9 të pandehur, të akuzuar për “Rekrutim të personave për kryerjen e veprimeve terroriste”. Ky grup personash ishte rasti i parë i hetimit dhe i gjykimit për rekrutimin e të ashtuquajturve “Luftëtarë të Huaj”.

Në lidhje me këtë fenomen (shtetas shqiptar që kanë udhëtuar drejt vendeve të konfliktit nuk është evidentuar ndonjë zinxhir apo fluks financimesh por mendohet se i kanë mbuluar vetë këto shpenzime.

Faktorët që mund të ndikojnë në rekrutimin e shtetasve shqiptarë drejt vendeve të konfliktit janë: situata aktuale në nivel ndërkombëtar e sipërpërmendur, niveli i ulët ekonomik, papunësia[[2]](#footnote-2), varfëria, niveli i ulët arsimor, ndikimi i komuniteteve fetare jo zyrtare me tendencë radikale dhe përdorimit i mjeteve online të propagandës.

Shqipëria në historikun e saj nuk ka qenë objekt i akteve terroriste por në nëntor të vitit 2016 një operacion i koordinuar rajonal kundër terrorizmit çoi në arrestimin e katër individëve në Shqipëri. Operacioni ndërpreu një sulm potencial për një ndeshje të futbollit për kualifikueset e Kupës së Botës nga Shqipëria dhe Izraeli, që u zhvillua në Shkodër. Gjithashtu, në vitin 2017 janë kryer pesë operacione të tjera, ku 12 të dyshuar janë arrestuar me akuza për vepra terroriste.

Si rrjedhojë e zhvillimeve ndërkombëtare, në Shqipëri janë futur koncepte të tilla si, radikalizimi fetar dhe ekstremizmi i dhunshëm, të cilat mund të përbejnë një kërcënim të mundshëm për akte terroriste.

Rrezikshmëria e ekstremizmit dhe radikalizimit me frymëzim ideologjik, fetar apo nacionalist konsiston pikërisht në faktin se ushqejnë veprimtaritë terroriste. Në ditët tona vëmendja kryesore është e fokusuar pikërisht në terrorizmin që shfrytëzon radikalizmin fetar.

Ndër metodat e radikalizimit dhe rekrutimit në vendin tonë përmendim propagandën nëpërmjet përdorimit të internetit, ligjëratës e predikimeve në ambiente jashtë juridiksionit të komuniteteve fetare. Grupet më të targetuara mendohet të jenë moshat 20-35 vjeç. Nga një prespektivë gjeografike rezulton se fenomeni është përqendruar në qytetet Elbasan, Pogradec, Librazhd, Bulqizë, Cërrik, Kukës, Dibër dhe në zonat rurale që rrethojnë këto qytete.

Faktorët që kanë ndikuar mendohet të jenë: radikalizimi i hershëm, niveli i ulët arsimor dhe teologjik, probleme ekonomike dhe sociale, premtimet për dhënie ndihme financiare.

Për sa i përket faktorëve që kanë ndikuar ndjeshëm në minimizimin e rrezikut të përfshirjes së shtetasve të vendit tonë në fenomenet e ekstremizmit/radikalizmit me matricë fetare, janë toleranca reciproke dhe bashkëjetesa shekullore mes besimeve në vend, fakti se besimi fetar në vendin tonë ka një kuptim krejt perëndimor dhe nuk nënkuptohet si mënyrë jetese, fakti se dukshëm dominon identiteti kombëtar mbi atë fetar.

Në kuadër të një sërë masash që Qeveria Shqiptare ndërmori për të trajtuar shfaqjen e ekstremizmit të dhunshëm tek shtetasit shqiptarë që u bashkuan në radhët e organizatave ekstremiste në konfliktet në Lindjen e Mesme në vitin 2015, u krijua Qendra Kundër Ekstremizmit të Dhunshëm.

Kjo qendër u krijua pas miratimit të Strategjisë Kombëtare dhe Planit të Veprimit Kundër Ekstremizmit të Dhunshëm, për koordinimin dhe zhvillimin e kapaciteteve të aktorëve kryesorë, në përpjekjet për të luftuar ekstremizmin e dhunshëm në Shqipëri dhe rajon.

Duke iu referuar publikimit të Komitetit të Helsinkit[[3]](#footnote-3) “Bashkë kundër Ekstremizmit Terrorizmit dhe Radikalizmit 2018” rezulton se:

* sipas një sondazhi të kryer nga Instituti Shqiptar i Studimeve Ndërkombëtarë për sa i përket arsyeve të radikalizimit dhe ekstremizmit rezulton se 41.3% e pjesëmarrësve fajësojnë varfërinë ekstreme, 21.1% e lidhin me arsyet financiare, 10% me nivelin e ulët të arsimit dhe 12% fajësojnë vetë ideologjinë islamike radikale.

Disa nga faktorët të cilët mund të ndikojnë për shfaqjen e akteve terroriste janë:

1. Anëtarësimi në NATO dhe pjesëmarrja e R.SH në koalicionin kundër terrorizmit.
2. Përfshirja nga viti 2012 i disa personave nga Shqipëria në konfliktin e armatosur Siri/Irak.
3. Pozita gjeostrategjike e vendit tonë dhe tensionet e konfliktet me bazë etnike në rajon.
4. Keqpërdorimi i lehtësive që krijon lëvizja e lirë e shtetasve.
5. Rreziku i depërtimit nëpërmjet imigrantëve legalë, të personave me tendenca terroriste, të larguar nga vendet në konflikt për të shkuar në Evropë.
6. Interneti, rrjetet sociale dhe teknologjia e përparuar, ndihmojnë në propagandimin dhe përhapjen e radikalizmit/ekstremizmit.

Ndër kërcënimet e mundshme me të cilat mund të ballafaqohet vendi jonë janë:

* **Sulmet terroriste** qoftë nga pjesëtarët e organizatave terroriste përmes luftëtarëve të huaj terrorist, celulave të fjetura por edhe nga simpatizantët dhe mbështetësit që mund të inspirohen për kryerjen e akteve të dhunshme.
* **Indoktrinimi me ideologji ekstremiste** e bazuar kryesisht përmes propagandës në Internet të cilat indoktrinojnë dhe rekrutojnë personat në moshë të re për t’i përdorur për qëllime të organizatave terroriste.
* **Kërcënimi nga Terrorizmi Kibernetik –** Sfidat që burojnë nga epoka kibernetike të cilat cënojnë elementët e sigurisë kombëtare.
* **Migracioni i parregullt** - duke marrë parasysh pozitën gjeografike të vendit tonë e cila favorizon lëvizjet migratore shqetësim ngelet mundësia që luftëtarët e huaj terrorist nga vendet tjera të shfrytëzojnë kalimin tranzit , duke u përzier edhe me emigrantët e parregullt me synim udhëtimin e tyre drejt vendeve të BE-së.
* **Prania në vendin tonë e shtetasve të huaj**, pjesëtarë të organizatave të ndryshme të strehuara në Shqipëri për qëllime humanitare dhe që janë në konflikt me rregjimet aktuale në vendet e orgjinës.
* **Organizatat nacionaliste me baza etnike,** të cilat janë të predispozuara që kohë pas kohe të përdorin dhunën, të provokojnë incidente ndëretnike, ndonjëherë edhe me mbështetjen e vendeve të treta për arritjen e qëllimeve politike.

*Situata aktuale e ndjekjes penale të veprave me qëllime terroriste*

Në një analizë mbi të dhëna statistikore e raportime të Prokurorive të juridiksionit të përgjithshëm, gjendja e hetimeve të veprave me qëllime terroriste në vitin 2019 dhe 9 mujorin 2020 është si më poshtë :

|  |  |  |  |
| --- | --- | --- | --- |
| VEPRA PENALE ME QËLLIME TERRORISTE | Viti 2019 |   | 9 mujori 2020 |
| Nr. Proc. Regj | Nr. Proc. për gjykim | Nr.pand.dërg.gjykim | Nr. Proc. Regj | Nr. Proc. për gjykim | Nr.pand.dërg.gjykim |
| Neni 230 Vepra me qëllime terroriste | 3 | 0 | 0 | 3 | 0 | 0 |
| Neni 230/a Financimi i terrorizmit | 3 | 0 | 0 | 2 | 0 | 0 |
| Neni 230/b Fshehja e fondeve dhe e pasurive të tjera, që financojnë terrorizmin | 0 | 0 | 0 | 0 | 0 | 0 |
| Neni 230/c Dhënia e informacioneve nga persona që ushtrojnë funksione publike ose në ushtrim të detyrës a profesionit | 0 | 0 | 0 | 0 | 0 | 0 |
| Neni 230/ç Kryerja e shërbimeve dhe veprimeve me persona të shpallur | 0 |   |   | 0 | 0 | 0 |
| Neni 231 Rekrutimi i personave për kryerjen e veprave me qëllime terroriste ose të financimit të terrorizmit | 0 | 0 | 0 | 1 | 0 | 0 |
| Neni 232 Stërvitja për kryerjen e veprave me qëllime terroriste | 2 | 0 | 0 | 0 | 0 | 0 |
| Neni 232/a Nxitja, thirrja publike dhe propaganda për kryerjen e veprave me qëllime terroriste | 0 | 0 | 0 | 4 | 1 | 1 |
| Neni 232/b Kanosja për kryerjen e veprave me qëllime terroriste | 0 | 0 | 0 | 1 | 0 | 0 |
| Neni 233 Krijimi i turmave të armatosura | 0 | 0 | 0 | 0 | 0 | 0 |
| Neni 234 Prodhimi i armëve luftarake | 0 | 0 | 0 | 0 | 0 | 0 |
| Neni 234/a Organizata terroriste | 2 | 0 | 0 | 0 | 0 | 0 |
| Neni 234/b Banda e armatosur | 0 | 0 | 0 | 0 | 0 | 0 |

**2.3.3 Dënimet**

Nga raportet vjetore të Prokurorisë së Përgjithshme për intervalin kohor 2015-2018, për veprat penale me qëllime terroriste, rezulton informacioni si më poshtë:

*Veprat Penale me qëllime terroriste*

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  **Veprat Penale me Qëllime Terroriste** | ***Neni 230 - Vepra me qëllime terroriste*** | ***Neni 230/a - Financimi i terrorizmit*** | ***Neni 230/b - Fshehja e fondeve dhe e pasurive te tjera, që financojnë terrorizmin*** | ***Neni 230/c - Dhënia e informacioneve nga persona që ushtrojnë funksione publike ose në ushtrim të detyrës e profesionit*** | ***Neni 230/ç - Kryerja e shërbimeve dhe veprimeve me persona të shpallur*** | ***Neni 231 - Rekrutimi i personave për kryerjen e veprave me qëllime terroriste ose të financimit të terrorizmit*** | ***Neni 232 - Stërvitja për kryerjen e veprave me qëllime terroriste*** | ***Neni 232/a - Nxitja, thirja publike dhe propaganda për kryerjen e veprave me qëllime terroriste*** | ***Neni 232/b - Kanosja për kryrjen e veprave me qëllime terroriste*** | ***Neni 233 - Krijimi i turmave të armatosura*** | ***Neni 234 - Prodhimi i armëve luftarake*** | ***Neni 234/a - Organizata terroriste*** | ***Neni 234/b - Banda e armatosur*** | **Totali** |
| **2015** | ***Nr. Proc. Regj.*** | 6 | 0 | 0 | 0 | 0 | 1 | 0 | 5 | 0 | 0 | 0 | 0 | 0 | **12** |
| ***Nr. Proc. për gjykim*** | 0 | 0 | 0 | 0 | 0 | 1 | 0 | 2 | 0 | 0 | 0 | 0 | 0 | **3** |
| ***Nr. Pand. Regj.*** | 0 | 0 | 0 | 0 | 0 | 1 | 0 | 7 | 0 | 0 | 0 | 0 | 0 | **8** |
| ***Nr. Pand. për gjykim*** | 0 | 0 | 0 | 0 | 0 | 1 | 0 | 10 | 0 | 0 | 0 | 0 | 0 | **11** |
| ***Nr. Pand. dënuar*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
|  |
| **2016** | ***Nr. Proc. Regj.*** | 1 | 0 | 0 | 0 | 0 | 0 | 3 | 0 | 1 | 0 | 1 | 0 | 0 | **6** |
| ***Nr. Proc. për gjykim*** | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **1** |
| ***Nr. Pand. Regj.*** | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **1** |
| ***Nr. Pand. për gjykim***  | 1 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **1** |
| ***Nr. Pand. dënuar*** | 0 | 1 | 0 | 0 | 0 | 9 | 0 | 0 | 0 | 0 | 0 | 0 | 0 | **10** |
|  |
| **2017** | ***Nr. Proc. Regj.*** | 1 | 3 | 1 | 0 | 0 | 0 | 0 | 0 | 1 | 0 | 0 | 0 | 0 | **6** |
| ***Nr. Proc. për gjykim*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. Regj.*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. për gjykim***  | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. dënuar*** | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 0 | **1** |
|  |
| **2018** | ***Nr. Proc. Regj.*** | 0 | 4 | 0 | 0 | 0 | 0 | 0 | 0 | 0 | 0 | 0 | 0 | 0 | **4** |
| ***Nr. Proc. për gjykim*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. Regj.*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. për gjykim***  | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |
| ***Nr. Pand. dënuar*** | 0 | 0 | 0 | 0 | 0 | 0 | 0 | 0 | 0 | 0 | 0 | 0 | 0 | **0** |

Siç vihet re edhe nga sa më sipër për periudhën 2015-2018, rezultojnë 11 persona të dënuar për kategorinë e veprave të mësipërme, nga të cilët 10 persona për veprën penale të parashikuar nga neni 231 i Kodit Penal “Rekrutimi i personave për kryerjen e veprave me qëllime terroriste ose të financimit të terrorizmit’. Në total këta individë janë dënuar me 126 vjet burg, ku dënimet për secilin prej tyre varion 7-18 vjet. Ndërkohë rezulton vetëm një i dënuar për veprën penale të “Financimit të Terrorizmit”.

**2.3.4 Masat e marra në luftën kundër terrorizmit**

Gjatë implementimit të strategjisë ndër-sektoriale të luftës kundër terrorizmit 2016-2020 janë ndërmarrë masa të rëndësishme në kuadrin ligjor, institucional dhe të ngritjes së kapaciteteve.

Reagimi i Shqipërisë ndaj rrezikut për akte terroriste apo financimin e tij deri tani ka qenë nëpërmjet masave si më poshtë:

1. Ndryshimet ligjore me ligjin nr. 144/2013 dhe ligjin nr. 98/2014 “Për disa shtesa dhe ndryshime në ligjin nr. 7895, datë 27.01.1995, “Kodit Penal i Republikës së Shqipërisë”, ku përveç nenit 265 të Kodit Penal, “Nxitja e urrejtjes ose grindjeve”, u shtuan nenet 265/a, 265/b dhe 265/c përkatësisht “Pjesëmarrja në veprime luftarake në një shtet të huaj”, “Organizimi për pjesëmarrje në veprime luftarake në një shtet të huaj”, “Thirrja për pjesëmarrje në veprime luftarake të dhunshme në një shtet të huaj”.
2. Kalimi i veprës penale “Financim i terrorizmit” si objekt i punës së Drejtorisë së Antiterrorit dhe **ngritja e Njësisë për Hetimin e Financimit të Terrorizmit**, në përbërje të kësaj Drejtorie, në zbatim të rekomandimeve të MONEYVAL, të KE-së.
3. Hartimi dhe miratimi i Strategjisë kombëtare për luftën kundër ekstremizmit të dhunshëm dhe Planit të Veprimit 2016-2020, miratuar me VKM 930, datë 18.11.2015.
4. Hartimi i Strategjisë së ‘Sigurisë Kombëtare’, me VKM nr. 930 datë 18.11.2015 e cila përfshin një sërë veprimesh, që synojnë:
	1. Zgjerimin dhe përmirësimin e kuadrit ligjor shqiptar për përcaktimin si vepër penale të të gjitha formave të ekstremizmit të dhunshëm, si dhe të rekrutimit të luftëtarëve të huaj terroristë;
	2. Forcimin e kapaciteteve dhe ekspertizës së zyrtarëve të zbatimit të ligjit, për të parandaluar ekstremizmin e dhunshëm;
	3. Nxitjen e institucioneve shtetërore për t’ua angazhuar me bashkësitë vendore, përfaqësuesit fetarë dhe aktorë të tjerë, me qëllim identifikimin e grupeve në nevojë, që janë apo mund të bëhen shënjestër e ekstremizmit të dhunshëm;
	4. Identifikimin dhe kuptimin e shqetësimeve sociale të komuniteteve lokale, në mënyrë që të bëhet i mundur trajtimi i shkaqeve rrënjësore të radikalizmit dhe ekstremizmit të dhunshëm;
	5. Hartimi i programeve dhe politikave specifike të përshtatura, për të parandaluar përhapjen e dhunës dhe ekstremizmit dhe, njëkohësisht, për të rritur ndërgjegjësimin e shoqërisë mbi këto dukuri.
5. Miratimi i ‘Strategjisë ndërsektoriale të luftës kundër krimit të organizuar, trafiqeve të paligjshme dhe terrorizmit, 2013-2020’ dhe planit të veprimit për vitet 2013-2016, me VKM nr. 663, datë 17.07.2013, strategji e cila synon të zhvillojë politikat e duhura për të përmirësuar më tej standartet e sigurisë në vend, nëpërmjet:
6. Rritjes së efikasitet të standarteve të menaxhimit të personelit në çdo agjenci apo strukturë;
7. Rritjes dhe forcimit të masave në drejtim të parandalimit të akteve terroriste dhe ekstremizmit;
8. Rritjes së kapaciteteve operacionale dhe goditjes së krimit të organizuar bazuar në vlerësimin e kërcënimeve dhe hetimeve proaktive;
9. Rritjes së bashkëpunimit me strukturat e brendshme dhe partnerët rajonale të BE-së, si dhe institucionet relevante të sistemit të Kombeve të Bashkuara për luftën ndaj krimit të organizuar, trafiqeve të paligjshme, krimit financiar dhe korrupsionit;
10. Rritjes së kapaciteteve investiguese dhe orientimin e këtyre strukturave drejt inteligjencës.
11. Krijimi i ‘Qendrës së Koordinimit Kundër Ekstremizmit të Dhunshëm (QKEDH)’ me zyrë në Kryeministri.
12. Një vit më vonë nga VKM e mësipërme u emërua Koordinatori Kombëtar Kundër Ekstremizmit të Dhunshëm (KEDH), me detyrë bashkërendimin e zbatimit të strategjisë kombëtare. Pothuajse dy vjet më vonë, Zyra Kombëtare e Koordinatorit të KEDH-së u shndërrua në Qendrën e Koordinimit Kundër Ekstremizmit të Dhunshëm (QKEDH) me zyrë në Kryeministri.
13. Qëllimet e Qendrës Kundër Ekstremizmit të Dhunshëm janë:
	1. Forcimi i koordinimit, bashkëpunimit dhe partneritetit në nivel lokal, kombëtar dhe ndërkombëtar, ndërmjet agjencive qeveritare, organizatave joqeveritare, sektorit privat, komuniteteve fetare dhe mediave, në identifikimin dhe zbatimin e ndërhyrjeve efektive;
	2. Inkurajimi i hulumtimit vendor si mjet për të kuptuar kushtet, faktorët dhe shkaqet që nxisin radikalizimin, që mund të kalojë në dhunë dhe qëndresën e komunitetit ndaj ekstremizmit të dhunshëm;
	3. Forcimi i qëndresës së komunitetit dhe zvogëlimi i tërheqjes ndaj radikalizimit dhe ekstremizmit të dhunshëm nëpërmjet programeve dhe politikave të arsimit, punësimit dhe parandalimit nga policia në komunitet;
	4. Ulja e ndikimit të propagandës ekstremiste në rrjetet sociale dhe rekrutimit në internet, duke shfrytëzuar mediat sociale si kanale të komunikimit për të promovuar narrativa alternative dhe mesazhe pozitive.
14. Kryerja e disa hetimeve dhe operacioneve të përbashkëta ndërkombëtare të cilat janë finalizuar me ndalimin, arrestimin dhe dënimin e individëve të dyshuar për veprimtaritë ekstremizmit të dhunshëm dhe terrorizmit.
15. Anëtarësimi i strukturave të Policisë së Shtetit në Pikat Fokale “HYDRA”, “DOLPHIN” dhe “TRAVELLERS”.
16. Rritja e bashkëpunimit në nivel operacional dhe në shkëmbimin e shpejtë të informacionit midis strukturave ligjzbatuese në vend.
17. Monitorimi në territorin e Republikës së Shqipërisë të individëve shtetas shqiptar dhe të huaj të dyshuar për përfshirje në konfliktin e armatosur jashtë vendit, në bashkëpunim me shërbimet partnere të huaja, dhe agjensite inteligjente e ligjzbatuesenë vend, si SHISH, Prokuroria e Përgjithshme dhe të Rretheve Gjyqësore, D.Përgjithshme e Burgjeve, AISM, etj.
18. Përfshirja e **18 individëve** nga Shqipëria, të dyshuar për veprimtari kriminale në fushën e terrorizmit, në “**Lista e brendshme e personave të shpallur**”, me VKM, bazuar në Ligjin nr. 157/2013, “Për masat kundër financimit të terrorizmit”.
19. Implementimi nga Policia e Shtetit e programit “***Kundër ekstremizmit të dhunshëm përmes policimit në komunitet***”.
20. Hartimi dhe implementimi nga institucionet përgjegjëse i Planit dhe Planit Shtesë të Veprimit Ndëristitucional, “***Për pritjen dhe ri-integrimin e shtetasve që pritet të kthehen nga vendet e konfliktit Siri-Irak***”, miratuar me Urdhër të Kryeministrit nr. 169, datë 01.11.2018 dhe nr. 148 datë 05.11.2019.
21. Në bazë të marrëveshjes së bashkëpunimit midis qeverive të Shqipërisë dhe SHBA për shkëmbimin e informacionit për verifikimin e terrorizmit, si dhe Protokollit Operacional është krijuar dhe funksionon **Njësia për Verifikimin e Terrorizmit dhe Sigurinë** në Drejtorinë e Antiterrorit, e cila shërben si kanal komunikimi me Qendrën për Verifikimin e Terrorizmit (TSC–Terrorist Screening Center), në SHBA, në lidhje me shkëmbimin e informacioneve për shtetas shqiptarë dhe të huaj të dyshuar për terrorizëm.
22. Vendi ynë së fundmi ka aprovuar Strategjinë për Mbrojtje Kibernetike 2018-2020 qëllimi i të cilës është mbajtja e një hapësire kibernetike të besueshme e të sigurt, strategji e cila shtrin efektet edhe në parandalimin e terrorizmit kibernetik
23. Aplikimi i programit për ‘Shkollat për Komunitete më të Sigurtë’ me qëllim edukimin e mësuesve në të gjithë Shqipërinë për rreziqet e radikalizimit të dhunës në mesin e të rinjve.
24. Nënshkrimi, implementimi dhe zbatimi i disa marrëveshjeve e protokolleve të bashkëpunimit me disa vende të rajonit, Evropës dhe SHBA–së, në fushën e sigurisë dhe luftës kundër terrorizmit (aktualisht 21 marrëveshje e protokolle bashkëpunimi).
25. Ndryshimet kushtetuese të vitit 2016 parashikuan krijimin e një gjykate të posaçme penale dhe një prokurorie të posaçme, me kompetencë lëndore sipas nenit 135, paragrafi 2, të Kushtetutës. Kodi i Procedurës Penale, i ndryshuar, në nenin 75/a të tij, detajon kompetencën lëndore të Gjykatës kundër Korrupsionit dhe Krimit të Organizuar, duke përcaktuar kompetencën për kategori të caktuara të veprave penale dhe kompetencën për kategori të caktuara subjektesh. Sa më sipër, veprat penale me qëllime terroriste që ishin në kompetencë të gjykatës për krime të rënda, nuk përfshihen në kompetencë të Gjykatës kundër Korrupsionit dhe Krimit të Organizuar, por gjykatave të juridiksionit të zakonshëm. Për pasojë edhe kompetenca në hetim e tyre i takon prokurorive pranë gjykatave të juridiksionit të zakonshëm.Ndërsa në shkronjën “b” të nenit 75/a, përcaktohet se përfshihen në kompetencën e Gjykatës kundër Korrupsionit dhe Krimit të Organizuar çdo vepër penale e kryer nga grupi i strukturuar kriminal, organizata kriminale, organizata terroriste dhe banda e armatosur, sipas përcaktimeve të Kodit Penal. Si rrjedhim, kompetenca lëndore e hetimit të veprave me qëllime terroriste, me krijimin e Prokurorisë së Posaçme i përket gjykatave të juridiksionit të zakonshëm. Ndërsa çdo vepër penale e kryer nga organizata terroriste (një formë e veçantë e organizatës kriminale, e përbërë nga dy ose më shumë persona, që kanë një bashkëpunim të qëndrueshëm në kohë, me synim kryerjen e veprave me qëllime terroriste), sipas përcaktimeve të Kodit Penal, është në kompetencë të Prokurorisë së Posaçme.Në rastet e procedimeve të lidhura ndërmjet tyre dhe që nuk mund të ndahen, të cilat janë pjesërisht në kompetencë të gjykatës kundër korrupsionit dhe krimit të organizuar dhe pjesërisht në kompetencë të gjykatave të zakonshme dhe kur rezulton se subjekt i procedimit është një organizatë terroriste, në bazë të nenit 80 të Kodit të Procedurës Penale, kompetente do të jetë gjykata kundër korrupsionit dhe krimit të organizuar. Në këto kushte ishte e nevojshme ekzistenca e një qasje të unifikuar e në përputhje me parimet ndërkombëtare në luftën kundër terrorizmit, në ushtrimin e ndjekjes penale në gjithë sistemin e prokurorisë. Në zbatim të sa më lart u krijua edhe rrjeti antiterrorizëm në prokurori. Me Udhëzimin e Përgjithshëm nr.10.datë 17.07.2020 “Për masat administrative dhe proceduriale për rritjen e efektivitetit në luftën kundër pastrimit të parave, krimeve financiare, financimit të terrorizmit dhe në hetimet pasurore në prokuroritë e juridiksionit të përgjithshëm” të Prokurorit të Përgjithshëm, në prokuroritë pranë gjykatave të shkallës së parë në rrethet Tiranë, Durrës, Shkodër, Elbasan, Fier, Vlorë dhe Korçë, janë krijuar seksionet e posaçme kundër pastrimit të parave, krimeve financiare, financimit të terrorizmit dhe hetimeve pasurore. Kurse në prokuroritë ku nuk është i mundur krijimi i seksionit është caktuar një prokuror për të ndjekur këtë grup veprash penale. Gjithashtu janë caktuar pikat e kontaktit në prokuroritë e shkallës së parë me juridiksion të përgjithshëm dhe në Prokurorinë e Përgjithshme, për koordinimin, monitorimin dhe shkëmbimin e informacionit. Nga prokurorët pikë kontakti realizohet shkëmbimi i informacionit brenda sistemit të prokurorisë dhe me institucionet. Këto seksione janë krijuar ndër të tjera edhe në përmbushje të rekomandimeve të KSA (14 nëntor 2019) sipas të cilave Shqipëria do të ndjekë përpjekjet për të kryer hetime paralele për financimin e terrorizmit, që do të thotë hetim pasuror krahas hetimit të veprës penale. Në veprat penale që do hetohen nga këto seksione bëjnë pjesë edhe veprat penale të parashikuara nga nenet 230/a “Financimi i terrorizmit” dhe 230/b “Fshehja e fondeve dhe pasurive të tjera që financojne terrorizmin”. Hartimi i këtij udhëzimi të përgjithshëm është realizuar mbi bazë të legjislacionit shqiptar,në përqasje me rekomandimet dhe standartet europiane si dhe Memorandumin e Bashkëpunimit nr.1079,datë 15.07.2020 mes palëve Prokurori i Përgjithshëm, Ministria e Financave dhe Ministria e Brendshme.

Prioritet i Prokurorisë në luftën kundër terrorizmit është goditja në të gjitha format e shfaqjes së tij dhe përmbushja e këtij angazhimi ka në fokus rritjen e cilësisë së hetimit dhe forcimin e bashkëpunimit ndërinstitucional me agjensitë e specializuara në këtë fushë, si dhe orientimi drejt një politike të ashpër dënimi.

Kjo është e lidhur ngushtësisht me forcimin e kapaciteteve për hetimin e veprave penale që lidhen me terrorizmin nëpërmjet përmirësimit të teknologjisë dhe trajnimin e prokurorëve dhe oficerëve të policisë gjyqësore që hetojnë këto vepra. Ndjekja e praktikave më të mira të luftës kundër terrorizmit, si dhe analizimi i legjislacionit shqiptar, duhet të përbëjnë bazën për procesin e trajnimit të prokurorëve dhe oficerëve të policisë gjyqësore të ngarkuar për hetimin e veprave penale që lidhen me terrorizmin.

**2.3.5 Financimi i terrorizmit**

***Faktorët që ndikojnë në cënueshmëri (dobësitë) të sistemit dhe që mund të shfrytëzohen apo mund të lehtësojnë veprimtarinë e terroristëve***

***1. Pozicioni gjeostrategjik i Shqipërisë*** (flukse të mëdha të qarkullimit të njerëzve, mallrave dhe shërbimeve ndërkombëtare), krijon kushte që vendi të synohet jo vetëm si një pikë transiti I mundshëm për trafiqet dhe aktivitetet e paligjshme, por edhe për përhapjen e sindromës së terrorizmit, veçanërisht atij me baza fundamentaliste.

***2. Prania e individëve dhe grupeve që mbështesin ose promovojnë ekstremizmin e dhunshëm***

Në vendin tonë ka të dhëna për ekzistencën e mbështetësve të veçantë të ideologjive radikale. Nuk janë evidentuar figura drejtuese në radhët e mbështetësve dhe nuk operojnë në formë të mirë organizuar por veprimtaria zhvillohet nga grupime të fragmentizura që zhvillojnë aktivitet të pakoordinuar me njëri tjetrin.

***3. Kontrollet jo efektive në kufi***

Mbetet problem niveli i ulët i deklarimeve në kufi. Edhe gjatë 2015-2018 ndër të tjera është venë re se:

* paraja fizike ka një përdorim të lartë, mirëpo deklarimet në kufi janë ende të ulëta dhe në pika të veçuara kufitare,
* disporporcion midis numrit të deklarimeve në hyrje (numër i vogël) dhe deklarimeve në dalje;
* rastet sporadike të detektimit të mosdeklarimit, ndëshkimi në nivel të ulët dhe mos konfiskimi i shumave.

Edhe nga një analizë sektoriale e kryer nga DPPPP, për periudhën janar-tetor 2016, vihet re se situata është e njëjtë.

Fluksi i madh e pasagjerëve dhe automjeteve sidomos gjatë sezonit të pushimeve, shton mundësinë për kalim të sasive të parasë fizike të padeklaruar.

***4. Përdorimi i lartë i parasë fizike***

Ekzistenca e një ekonomie ku përdorimi i parasë fizike është i lartë, krijon mjaft avantazhe për personat e përfshirë në veprimtari kriminale duke siguruar anonimitet dhe mundësinë për të mos lënë gjurmë.

***5. Përdorimi i mjeteve të reja komunikimi për propagandë***

Hapësira kibernetike, të cilën çdo njeri mund ta përdorë pa kufij kohorë dhe gjeografikë, jep në mënyrë të padiskutuar avantazhe për sulmuesit keqdashës. Propaganda terroriste vazhdimisht po zhvendoset në platforma të reja dhe të ndryshme dhe sasia e informacionit të shkëmbyer, qoftë publikisht apo në hapësira private, po rritet.

Në funksion të rekrutimit të anëtarëve të rinj kërkohen fonde, që më pas shfrytëzohen duke përdorur rrjetet sociale, të cilat përveç rekrutimit shërbejnë dhe si një instrument efikas propagande dhe mbledhje fondesh. Përdorimi i internetit siguron një mekanizëm me kosto të ulët në fazat fillestare të rekrutimit ndërkohë që për hapat e mëtejshëm ka kosto shtesë. Shfrytëzimi i mediave sociale për qëllime të rekrutimit dhe propagandës terroriste, është bërë një çështje prioritare për luftën kundër financimit të terrorizmit, pasi shumë organizata terroriste kanë shfrytëzuar mediat sociale për të siguruar fonde nga mbështetësit. Organizatat terroriste më komplekse, investojnë fonde të konsiderueshme në drejtim të operacioneve të sofistikuara propagandistike, që përfshijnë botimin e revistave dhe gazetave, administrimin e faqeve të internetit dhe përdorimin e programeve audio-vizive për të promovuar mesazhet dhe pikëpamjet e tyre.

**Sektorët financiarë më vulnerabël**

Duke marrë në konsideratë madhësinë dhe llojshmërinë e produkteve që ofrojnë, sektorët më vulnerabël për sa i përket financimit të terrorizmit, janë sektori bankar dhe ai i subjekteve financiare jobankë për shërbimin e transfertës së parave.

Fluski i lartë i transaksioneve, fakti se transaksionet për financim terrorizimi mund të jenë në vlera të vogla, prania e transfertave me vende të cilësuara me risk, përbën një sfidë kyçe për bankat dhe subjekteve financiare jobankë për shërbimin e transfertës së parave në drejtim të monitorimit dhe identifikimit të aktivitetit të dyshimtë. Në veçanti, numri i transaksioneve ndërkombëtare krijon mundësi për keqpërdorim, sidomos kur origjina apo rruga e këtyre fondeve nuk është zbuluar plotësisht. Risku i mundshëm për FT i lidhur me transaksione të tilla ndërkombëtare rritet kur fondet vijnë nga juridiksione të cilat mund të kenë rregullime dhe kontrolle jo adekuate të AML/FT.

Bankat ofrojnë një gamë të gjerë produktesh dhe shërbimesh me karakteristika që rrisin rrezikun e FT. Si p.sh.:

* Mundësi për kryerje pagesash online. Duke iu referuar sistemit bankar në vendin tonë nga 12 banka, 11 prej tyre ofrojnë shërbimin e e-banking.
* Mundësia e përdorimit të kartave të kredit/debitit qoftë edhe nga individë të tretë (jo nga mbajtësi i kartës). Sipas të dhënave të BSH në vitin 2018 numri i kartave (Visa, Mastercard, etj.) është 1,128,026, numër ky i lartë krahasuar me numrin e popullsisë[[4]](#footnote-4).

Për sa i përket SFJB për shërbimin e transfertës së parave, vulnerabiliteti i tyre qëndron pikërisht në faktin se këto shërbime kanë një shtrirje të gjerë gjeografike dhe ofrojnë lehtësi në përdorimin e tyre. Gjithashtu, volumi i lartë i transfertave (edhe pse në vlera të vogla) që ekzekutojnë dhe përdorimi i parasë fizike përbën një dobësi të rëndësishme për shoqëritë e transfertave.

Në vendin tonë është vënë re një rritje e numrit të agjentëve që ofrojnë këtë shërbim kështu rezulton se në vitin 2018 kemi një rritje me 172 agjenci, që nga viti 2013.

Fluksi i transfertave të kryera nga subjektet Financiare jo-bankë për shërbimin e transfertës së parave që operojnë në vendin tonë gjatë 2017-2018 është përafërsisht 4,440,000 transferta, nga të cilat 3,500,000 transferta janë në hyrje (në një vlerë prej 120,000 mln Lek) dhe 940,000 transferta në dalje (19,000 mln Lek).

Gjithashtu, ndryshe nga sistemi bankar ku vendoset një marrëdhënie e qëndrueshme me klientin, nuk mund të themi të njëjtët gjë për SFJB për shërbimin e transfertës së parave.

**Listimi i brendshëm**

Një nga ligjet me karakter administrativ në bazë të së cilit funksionon dhe ushtron detyrat DPPPP është Ligji nr. 157/2013 “*Për masat kundër financimit të terrorizmit*”, i cili ka si objektiv kryesor bllokimin dhe sekuestrimin e fondeve/pasurive, nëpërmjet parandalimit dhe goditjes së veprimtarive të terroristëve dhe e atyre që mbështesin dhe financojnë terrorizmin apo të atyre, për të cilët ka dyshime që kanë kryer, po kryejnë ose kanë qëllim/tentojnë të kryejnë veprimtari të tillë.

Për të kryer këtë detyrim, në ligj parashikohen dy mënyra listimi (nenet 14 dhe 15) sipas të cilave, në mënyrë të shkurtuar:

* e para, ka lidhje me miratimin me VKM të listave të personave të shpallur bazuar në vendimet/rezolutat detyruese të Këshillit të Sigurimit të Kombeve të Bashkuara, proces i cili tashmë kryhet në vendin tonë.
* e dyta, ka lidhje me procedurën e brendshme të shpalljes, e pavarur nga e para, sipas të cilës listimi bëhet me indicie të brendshme nga institucione të mirë përcaktuara[[5]](#footnote-5), bazuar në parimet dhe/ose detyrimet:
* e Rezolutës 1373 (2001)[[6]](#footnote-6) të Këshillit të Sigurimit (KS) të Kombeve të Bashkuara,
* të çdo marrëveshjeje ndërkombëtare, ku Shqipëria është palë apo të vendimeve të BE apo vendimit të një shteti tjetër, që lidhen me luftën kundër terrorizmit dhe financimit të tij.

Procedura e dytë, pra shpallja e brendshme, e cila nuk ka lidhje me të parën, është thelbi i sistemit parandalues pasi parashikon detektimin proaktiv, shpalljen dhe njoftimin e KS të OKB dhe është e pandikuar nga procedimi i mundshëm penal apo pasuror[[7]](#footnote-7).

Gjatë viteve 2015-2018, në zbatimin e detyrimit për propozim për listim sipas procedurës së brendshëm janë listuar si persona të shpallur 20 individë. Nga viti 2018 e në vijim nuk rezultojnë që nëpërrmjet kësaj procedure të jenë shpalluar subjeke të tjera.

***Tab. 17:*** *Lista me personat e shpallur*

|  |  |  |  |
| --- | --- | --- | --- |
| ***Viti 2015[[8]](#footnote-8)*** | ***Viti 2016[[9]](#footnote-9)*** | ***Viti 2017[[10]](#footnote-10)*** | ***Viti 2018*** |
| 2 individë të shpallur | 13 individë të shpallur | 5 individë të shpallur | - |

Në vitet 2015-2017, nga 20 individë të shpallur, 2 individë janë përfshirë në listën e brendshme në bazë të propozimit të një institucioni të huaj dhe pjesa tjetër në bazë të propozimeve të institucioneve vendase.

**RAD me dyshime për FT**

DPPPP si njësi e inteligjencës financiare ka si detyrë thelbësorë mbledhjen e rasteve të dyshimta/sinjalizimet, analizimin e tyre, sigurimin e të dhënave shtesë kur duhen dhe referimin e këtyre rasteve në agjencitë e zbatimit të ligjit dhe në Shërbimin Informativ të Shtetit (SHISH). Më poshtë paraqiten të dhëna në lidhje me raportet e aktivitetit të dyshimte të dërguar në DPPPP nga subjektet raportuese dhe rastet e referuara.

***Tab. 18:*** *RAD të dërguar në DPPPP nga subjektet raportuese dhe rastet e referuara nga DPPPP*

|  |  |  |
| --- | --- | --- |
| **Viti** | **Nr. i RAD me dyshime për FT** | **Nr. i referimeve me dyshime për FT** |
| ***2015*** | 6 | 2 |
| ***2016*** | 29 | 8 |
| ***2017*** | 12 | 5 |
| ***2018*** | 2 | 2 |
| ***2019*** |  | 4 |
| **Totali** | 49 | 21 |

Duke iu referuar tabelës së mësipërme rastet kur subjektet raportuese kanë dyshuar për financim terrorizmi janë të pakta në numër.

RAD me këto tipologji kryesisht janë dërguar nga subjektet banka (57%) dhe nga subjektet financiare jobankë për shërbimin e transfertës së parave (38%).

Pas analizimit të rasteve të dërguara, DPPPP gjatë 2015-2019 ka referuar në total 21 raste. Megjithëse pas analizimit të mirëfilltë që DPPPP ka bërë ndaj RAD-ve dhe mbledhjes së të dhënave shtesë për to, kryesisht nuk kanë rezultuar dyshime për FT.

***Tab. 19:*** *Nr. i referimeve të dërguara nga DPPSH për kategorinë e veprave penale në fushën e terrorizmit*

|  |  |
| --- | --- |
| ***Viti*** | **Nr. i referimeve**  |
| ***2018*** | 5 raste |
| ***2019 (3 M)*** | 3 raste |

**2.3.6 Të dhëna nga raporte ndërkombëtare për situatën e Shqipërisë në lidhje me terrorizmin**

Më poshtë paraqitën disa të dhëna të marra kryesisht në burime të hapura, në lidhje me vlerësimet e institucioneve ndërkombëtare për luftën kundër terrorizmit në vendin tonë.

Sipas raportit të Komisionit Evropian të vitit 2018[[11]](#footnote-11) rezulton se :

* Shqipëria ka një kuadër gjithëpërfshirës ligjor për parandalimin dhe luftimin e financimit të terrorizmit;
* Që nga viti 2015, Shqipëria ka një strategji kombëtare për të luftuar ekstremizmin e dhunshëm (CVE), me fokus në shtrirjen e komunitetit, policimin, arsimin dhe kundërshtimin e propagandës ekstremiste;
* Drejtoria kundër terrorizmit ka përmirësuar kapacitetin e saj përmes trajnimeve, personelit dhe pajisjeve të specializuara shtesë. Sidoqoftë, kapaciteti i saj operativ dhe logjistik mbetet i kufizuar, sidomos për hetime dhe operacione të veçanta siç janë mbikëqyrja dhe përgjimet;
* Bashkëpunimi rajonal dhe shkëmbimi i informacionit me partnerët ndërkombëtarë është i kënaqshëm;
* Përmbajtja e radikalizimit online në shqip është në rritje.

Më datë 26 mars 2020, Këshilli i BE-së vendosi të hapë negociatat e anëtarësimit me Republikën e Shqipërisë, duke marrë parasysh progresin e arritur mbi reformat dhe përmbushjen e kushteve të përcaktuara mbështetur dhe në raportin e përditësuar të Komisionit, mars 2020 i cili vlerëson dukshëm progresin e bërë nga Shqipëria.

Progres raporti më i fundit i Komisionit Evropian, i cili u publikua më datë 6 tetor 2020, ka evidentuar rezultate të dukshme në luftën kundër krimit të organizuar. Raporti citon se :

“*Rezultate të prekshme janë arritur në luftën kundër krimit të organizuar, edhe nëpërmjet bashkëpunimit me shtetet anëtare të BE-së dhe në zbatimin e Planit të Veprimit për adresimin e kërkesave të FATF. Operacionet policore për shkatërrimin e grupeve kriminale janë intensifikuar më tej. Shqipëria ka vazhduar të tregojë angazhim të fortë për të shkatërruar edhe trafikimin e drogës. Shqipëria lejoi monitorimin ajror nga një Shtet Anëtar i BE-së (mbikqyrje ajrore nga Guardia di Finanza Italiane, bashkëfinancuar nga BE). Bashkëpunimi policor me Shtetet Anëtare të BE dhe Europol u intensifikua më tej, duke çuar në një numër të konsiderueshëm të operacioneve të suksesshme dhe arrestimin e drejtuesve të grupeve të organizuara kriminale. Bashkëpunimi midis policisë dhe prokurorëve u intensifikua më tej*”.

Vlerësime janë bërë dhe në fushën e migracionit dhe terrorizimit[[12]](#footnote-12), ku evidentohet se :

“*Është bërë progres në përmirësimin e kapacitetit institucional në menaxhimin e kufirit, azilit, luftën kundër terrorizmit dhe ekstremizmin e dhunshëm. Shqipëria është i vetmi vend në rajon që ka vendosur marrëveshje pune me të gjitha agjencitë e BE-së për drejtësinë dhe punët e brendshme. Kapaciteti i pritjes për t'u marrë me flukset e migracionit u përmirësua më tej dhe mbeti i mjaftueshëm për të akomoduar numrin e rritur të ardhjeve*”.

Sipas raporteve të viteve 2017-2018[[13]](#footnote-13), të DASH:

* Shqipëria ishte një mbështetëse e fortë e përpjekjeve kundër terrorizmit në 2017 dhe vazhdoi pjesëmarrjen e saj në Aleancën Globale për të Mposhtur ISIS-in,
* Shqipëria penalizon veprimet terroriste, financimin e terrorizmit, kryerjen e transaksioneve me personat në listat e sanksioneve të Kombeve të Bashkuara (UN), rekrutimin dhe trajnimin e njerëzve për kryerjen e veprimeve terroriste, nxitjen e akteve terroriste, krijimin dhe pjesëmarrje në organizata terroriste.
* Zbatimi i ligjit në Shqipëri ka rritur përpjekjet për të luftuar kërcënimet e mundshme terroriste.
* Shqipëria vazhdoi të punojë me FATF dhe MONEYVAL për të adresuar dobësitë e identifikuara në pastrimin e parave / luftën kundër financimit të regjimit të terrorizmit.
* Qeveria e Shqipërisë zbatoi një program për "Shkollat për Komunitete më të Sigurtë" me qëllim edukimin e mësuesve në të gjithë Shqipërinë për rreziqet e radikalizimit të dhunës në mesin e të rinjve.
* Shqipëria është anëtare e OKB-së, Organizata për Siguri dhe Bashkëpunim në Evropë, Organizata e Traktatit të Atlantikut Verior, Këshilli i Bashkëpunimit Rajonal për Evropën Juglindore, Këshilli i Evropës dhe Organizata e Bashkëpunimit Islamik.
* Shqipëria ka kontribuar në sigurinë rajonale dhe globale. Shqipëria ka siguruar trupa ushtarake për aksionet e udhëhequra nga SHBA në Afganistan dhe Irak dhe ka mbështetur përpjekjet amerikane kundër terrorizmit duke kontribuar në Koalicionin Global për të luftuar ISIL-in;

Departamenti Amerikan i Shtetit në raportin e tij vjetor në lidhje me terrorizmin në botë vlerëson suksesin e arritur nga SHBA dhe aleatët e tij përsa i përket shkatërrimit të të ashtuquajturit Kalifat të ISIS në Irak dhe Siri. Përsa i përket Shqipërisë, në raportin e Departamentit të Shtetit thuhet se kërcënim kryesor mbeten luftëtarët e ISIS që kthehen në vend, komplotet e Iranit ndaj MEK si dhe radikalizimi i të rinjve.

“*Kërcënimi nga terrorizmi në Shqipëri konsiston te luftëtarët të huaj që kthehen nga Iraku dhe Siria, radikalizimi nga terrorizim i të rinjve shqiptarë dhe komplotet e Iranit kundër grupit opozitar Mujahedeen-e-Khalq (MEK), anëtarë të të cilit strehohen në Shqipëri…”*

Departamenti i Shtetit vlerëson se në 2019, Shqipëria plotësoi kuadrin legjislativ për të adresuar shqetësimet lidhur me “efektivitetin e ulët” në drejtim të konfiskimit, hetimit dhe ndjekjen ligjore për financat nga terrorizmi dhe sanksionet financiare (të ngritura nga Komisioni i Ekspertëve për Vlerësimin e Masave kundër Pastrimit të Parave).

Sipas raportit të vitit 2017 të EUROPOL për situatën e terrorizmit:

* Në disa pjesë të rajonit të Ballkanit Perëndimor, ideologjia radikale islamike e promovuar nga predikuesit radikalë dhe /ose udhëheqësit e disa grupeve selafist, duke sfiduar dominimin tradicional të islamit të moderuar në rajon, ka fituar terren të konsiderueshëm. Bosnja dhe Hercegovina, e ashtuquajtura rajoni i Sanxhakut (me Serbinë dhe Malin e Zi), territoret shqipfolëse në Serbi, në Republikën e Maqedonisë së Veriut, në Kosovë dhe në Shqipëri, kohët e fundit u konsideruan si pikat kryesore të radikalizmit, rekrutimit dhe aktiviteteve lehtësuese të FTF-ve të destinuara për Sirinë.
* Në nëntor të vitit 2016, autoritetet kompetente të Shqipërisë, Kosovës dhe të Republikës së Maqedonisë së Veriut penguan shfaqjen e dy sulmeve terroriste të planifikuara për t'u kryer në territorin e tyre, me 19 arrestime në Kosovë dhe gjashtë në Shqipëri dhe në Republikën e Maqedonisë së Veriut.

Sipas Raportit të EUROPOL[[14]](#footnote-14) për terrorizmin në vitin 2020:

“*Shqipëria, Bosnja dhe Hercegovina, Mali i Zi, Veriu Maqedonia dhe Serbia nuk raportuan sulme terroriste xhihadiste në vitin 2019. Në Kosovë, nuk u shënuan sulme terroriste xhihadiste në 2019. Rajoni i Ballkanit Perëndimor mbeti strehë për komunitetet e radikalizuara. Hungaria vlerësoi se radikalizimi fetar ishte më i përhapur në Bosnjë dhe Hercegovinë, por gjithashtu i pranishëm edhe në Shqipëri, Kosovë dhe Maqedoninë e Veriut. Përveç kthimit të FTF-ve, kërcënimi i terrorizmit gjithashtu buron nga radikalizimi i grupeve dhe individëve, përfshirë në atyre që vuajnë dënimin në burg. Këto mjedise përfshijnë anëtarë të organizatave terroriste të njohura dhe grupe informale, por gjithashtu edhe individë që vetë-radikalizohen në internet, për shembull përmes kontakteve me ideologë xhihadistë.”*

**2.3.7 Disa nga çështjet kryesore që do të adresohen në këtë strategji:**

*Detyrimi i organit të prokurorisë që në përputhje me legjilacionin penal vendas, të ushtrojë ndjekjen penale për luftëtarët e huaj, kur merr dijeni për kryerjen e veprave penale.*

*Vëmendje e shtuar në mbikëqyrjen e ekzekutimit të vendimeve penale, duke bashkëpunuar me insititucionet e tjera shtetërore në zbatimin e programeve të përshtatshme për të dënuarit që kanë kryer vepra me qëllime terroriste.*

Kujdes i veçantë i duhet kushtuar kohës dhe vendit të caktuar për paraburgimin dhe vuajtjen e dënimit, duke mbajtur në vëmendje të drejtat e njeriut dhe nevojat e sigurisë.

Duke mbajtur në konsideratë garantimin e një procesi që respekton të drejtat e njeriut dhe mbi të gjitha mosdiskriminimin, kërkesat në caktimin e masave të sigurimit dhe dënimit si dhe caktimi i vendit të vuajtjes së dënimit, duhet të sigurojnë ndëshkimin e duhur që të pengojë veprimtarinë terroriste, të parandalojë radikalizimin brenda sistemit të burgjeve, të ulë recidivizmin dhe të synojë riintegrimin.

## *Mbrojtja e dëshmitarëve dhe bashkëpunëtorëve të drejtësisë.*

## Dëshmitarëve, informatorëve, bashkëpunëtorëve duhet t’u sigurohet mbrojtje në përputhje me ligjin, në mënyrë që të garantohet pjesëmarrja në procesin penal dhe mbrojtja e integritetit fizik të tyre dhe i familjarëve. Në këtë kuptim, përfshirja në programin e mbrojtjes mund të jetë një alternativë, ashtu si konsiderimi si dëshmitar me identitet të fshehur, etj. Rol të rëndësishëm në proces kanë edhe viktimat e këtyre veprave dhe mbrojtja e asistenca ndaj tyre duhet të jetë e garantuar.

*Koordinimi dhe analizimi i informacionit të agjencive të ndryshme.*

Sigurimi i bashkëpunimit dhe koordinimi është vendimtar për të parandaluar terrorizmin. Shkëmbimi i informacionit në kohë reale nga burime të ndryshme si agjensi ligjzbatuese, agjensi bankare, shërbime inteligjente, partnerë ndërkombëtarë etj., dhe analiza e kujdesshme e tij, duke përdorur edhe ekspertizën e këtyre institucioneve, është një mjet i rëndësishëm në këtë drejtim. Informacioni i shkëmbyer ndërmjet insitucioneve informative në parim është informacion “Sekret shtetëror” e për pasojë ka një sërë masash të posaçme mbrojtjeje.Kur është rasti kërkohen masat e përshtatshme mbrojtëse edhe gjatë procesit penal, si gjykimi me dyer të mbyllura, teknika të veçanta të marrjes në pyetje, etj.

*Përdorimi i metodave speciale të hetimit*

Kuadri ynë ligjor mundëson përdorimin e mjeteve të posaçme për kërkimin e mbledhjen e provave për të hetuar një çështje penale dhe parandaluar pasojat e saj. Këto mjete, janë veçanërisht efiçente në hetimin e veprave penale me qëllime terroriste.

*Goditja e mjeteve të tjera që përdoren për të përgatitur e kryer vepra terroriste.*

Lufta ndaj veprave të tjera penale që shërbejnë për të përgatitur terrenin për kryerjen e veprave me qëllime terroriste, është një nga kushtet më të rëndësishme në luftën ndaj terrorizmit.Kështu, informacioni mbi aktivitetet financiare të të dyshuarve terroristë mund të japë të dhëna me vlerë në hetimet kundër terrorizmit, duke ndihmuar në zbulimin e planeve të rrjeteve terroriste, identifikimin e bashkëpunëtorëve etj.; ndjekja e veprave penale që lidhen me kultivimin e trafikimin e drogës ndërpret një burim të ardhurash që shndërrohen në fonde për trajnimin e terroristëve; hetimi e dënimi i mbajtjes e trafikut të armëve, armëve shpërthyese e municionit, mbajtjes e trafikimit të lëndëve plasëse, djegëse, helmuese apo radioaktive, kalimit të paligjshëm të kufirit, krimit kiberenetik.

*Bashkëpunimi ndërkombëtar*

Bashkëpunimi ndërkombëtar duhet të jetë efiçent në kohë dhe në mjete të përdorura, jo vetëm nëpërmjet kërkesave për ekstradim, letërporosi etj. por edhe nëpërmjet ndarjes së informacionit në kohë reale nëpërmjet pikave të kontaktit, ngritjes së skuadrave të përbashkëta hetimore etj., në përputhje me kuadrin ligjor konkret.

##  Vizioni i Strategjisë

**3.1 Vizioni**

***“Shqipëria, një shoqëri e sigurtë pa kërcënime terroriste, dhe me një imazh të një vendi paqësor dhe me standarde evropiane”***

* 1. **Misioni**

***“Krijimi i kapaciteteve, sistemeve efektive kombëtare dhe koordinimi e bashkëpunimi kombëtar, rajonal dhe ndërkombëtar për sinjalizimin, hetimin dhe goditjen e terrorizmit”***

* 1. **Indikatorët e impaktit dhe indikatorët e rezultatit**

**Impakti ekonomik**

Krijimi i një mjedisi më të sigurt për sektorin privat dhe investimet e huaja.

**Impakti social**

Forcimi i aspektit social dhe etik të shoqërisë shqiptare, duke promovuar vlerat morale dhe normat shoqërore, integritetin dhe etikën, sferën private, perceptimin e sigurisë publike, etj

**Impakti mjedisor**

Forcimi i kontrollit të substancave me natyrë toksike, radioaktive, kimike dhe biologjike të rrezikshme dhe rritjen e sigurisë për parandalimin e përdorimit të tyre në mjedis por edhe përdorimi i armëve të shkatërrimit në masë duke kontrolluar trafikimin e tyre dhe transportimin e tyre. Garantimi i mbrojtjes së zonave mjedisore me rëndësi të veçantë, dhe e burimeve të tyre natyrore e biologjike.

**Impakti ndërsektorial**

Angazhimi i një sërë institucionesh shtetërore dhe kapacitetesh njerëzore, rritja e shkëmbimit të informacionit dhe aksesueshmërisë së tij si dhe rritja e bashkëpunimit ndërinstitucional.

**II – QËLLIMI I POLITIKAVE DHE OBJEKTIVAT SPECIFIKE**

##  PJESA

Institucionet e Republikës së Shqipërisë me kohë kanë identifikuar kërcënimet dhe kanë ngritur shqetësime mbi pasojat e mundshme nga përhapja e ideologjive ekstremiste dhe radikaliste që çojnë në terrorizëm në Republikën e Shqipërisë.

Bazuar në këto shqetësime dhe kërcënimet e identifikuara, institucionet e Republikës së Shqipërisë, ndër të parat në rajon, kanë ndërmarrë veprime dhe aktivitetet konkrete, në përballjen me ekstremizmin e dhunshëm dhe radikalizimin që cojnë në terrorizëm, kryesisht të fokusuara në 3 qasje strategjike:

• Parandalimi / Sinjalizimi

• Hetimi dhe goditja

* Reagimi
1. PARANDALIMI I TERRORIZMIT DHE RADIKALIZIMIT QË ÇON NË TERRORIZËM PËRMES SINJALIZIMIT TË HERSHËM

Parandalimi i terrorizmit lidhet me ndalimin e përhapjes së ideologjive ekstremiste dhe radikalizimit. Institucionet e vendit në bashkëpunim e koordinim shumë të ngushtë me shoqërinë civile dhe komunitetin fetar kanë hartuar strategjinë kombëtare dhe planin e veprimit kundër ekstremizmit të dhunshëm dhe radikalizmit që çon në terrorizëm, e cila është e fokusuar në parandalimin, minimizimin e faktorëve shtytës që mund të ndikojnë në radikalizëm, de-radikalizimin e personave të radikalizuar, si dhe ri-integrimi i tyre në shoqëri.

**Objektivat strategjikë:**

1. **Mbajtja e kërcënimit terrorist në nivel “TË ULËT”.**

Kjo do të arrihet me forcimin dhe rritjen e masave për ndjekjen dhe monitorimin e situatës lidhur me shtetasit shqiptarë LHT që mund të kthehen nga zonat e konfliktit Siri/Irak, si dhe çdo individi të dyshuar për vepra me qëllime terroriste dhe forcimin e bashkëpunimit dhe koordinimit brenda strukturave të policisë së shtetit , agjencive inteligjente dhe ligjzbatuese në vend që kanë detyrime në luftën kundër terrorizmit.

***Objektivat specifikë:***

* 1. Parandalimi i kërcënimeve terroriste.

**Indikatorët**

1.1.1 Rritja e numrit të rasteve të mundshme terroriste në vendin apo nëpërmjet vendit tonë, të parandaluara përmes hetimeve proaktive ndaj grupeve dhe individëve ekstremistë që nxisin dhe mbështesin dhunën;

1.1.2 Rritja e numrit të trajnimeve bashkëkohore të strukturave antiterror në bashkëpunim me partnerët ndërkombëtarë, mbi tekonologjitë dhe sistemet e reja për përdorimin e metodave speciale të hetimit;

1.1.3 Rritja e numrit të rasteve të parandaluara për akte/vepra të mundshme terroriste në vendin apo nëpërmjet vendit tonë, përmes analizave të përbashkëta midis institucioneve të gjurmimit, hetimit, lidhur me grupe kriminale të hetuara dhe gjykuara për terrorizëm

* 1. Parandalimi i financimit të terrorizmit.

**Indikatorët**

* + 1. Dhënia e aksesit të strukturave të antiterrorit në databazat e çdo institucioni pjesë e kësaj strategjie dhe strategjive të tjera përbërëse për shkëmbimin e të dhënave që ndihmojnë në hetimin dhe parandalimin e terrorizmit dhe financimit të tij;
		2. Zbatimi i standardeve dhe mekanizmave të përshtatshme për hetimin e financimit të terrorizmit, duke u fokusuar në mënyrë të veçantë në standardet e BE, kërkesave që rrjedhin nga rezolutat e KS të OKB dhe instrumentet e tjerë ndërkombëtarë në këtë fushë;
		3. Rritja e numrit të trajnimeve të specializuara në fushëm e hetimit të financimit të terrorizmit;
		4. Rritja e numrit të rasteve të parandaluara përmes identifikimit dhe analizës së situatës së grupeve kriminale që kryejnë apo dyshohet se kryejnë vepra penale lidhur me terrorizmin dhe financimin e terrorizmit;
		5. Rritja e numrit të informacioneve të shkëmbyera midis DPT, PD, DPPPP dhe institucioneve të tjera të sigurisë me institucionet e tjera ligjzbatuese në vend për shkeljet në fushën e krimeve ekonomike dhe pastrimit të parave në kuadër të luftës të lidhura me financimin e terrorizmit;
		6. Rritja e numrit të hetimeve të përbashkëta të strukturave të antiterrorit;
	1. Rritja e masave për ndjekjen dhe monitorimin e situatës lidhur me shtetasit shqiptarë LHT që mund të kthehen nga zonat e konfliktit Siri/Irak, si dhe çdo individi të dyshuar për vepra me qëllime terroriste.

**Indikatorët**

* + 1. Krijimi i sistemeve për monitorimin e vazhdueshëm të personave të kthyer dhe ata që mund të kthehen nga zonat e konfliktit.
		2. Numri i marrëveshjeve të bashkëpunimit/operacioneve të përbashkëta me agjensitë inteligjente në vend dhe ato ndërkombëtare lidhur me LHT.
		3. Monitorimi i rrjeteve sociale dhe mediave elektronike në lidhje me LHT dhe individët e dyshuar për terrorizëm.
	1. Forcimi i bashkëpunimit dhe koordinimit brenda strukturave të policisë së shtetit, agjencive inteligjente dhe ligjzbatuese në vend që kanë detyrime në luftën kundër terrorizmit.

**Indikatorët**

* + 1. Rritja e numrit të informacioneve të shkëmbyera midis institucioneve brenda vendit si dhe me shërbimet e specializuara në BE, Europol, SELEC dhe INTERPOL.
		2. Rritja e bashkëpunimit dhe shkëmbimi i informacioneve për verifikimin e terrorizmit në bazë të marrëveshjeve dy-palëshe me të gjitha shërbimet homologe sipas nevojës.
		3. Rritja e numrit të informacioneve të shkëmbyera për identifikimin e vendodhjes dhe kapjen e personave në kërkim ndërkombëtar për vepra me qëllime terroriste.
		4. Kryerja e hetimeve/operacioneve të përbashkëta me partneret ndërkombëtare për individë/grupe të dyshuara për veprimtari që lidhen me terrorizmin brenda dhe jashtë vendit.
		5. Përdorimi me proaktivitet i produkteve, shërbimeve e platformave të komunikimit të Qendrës Evropiane Kundër Terrorizmit Europol.
1. **Ndërprerja e aktiviteteve të rrjeteve dhe individëve që tërheqin njerëz në terrorizëm.**

***Objektivat specifikë***

* 1. Parandalimi i radikalizimit nëpërmjet internetit.

**Indikatorët**

* + 1. Numri i faqeve të bllokuara në internet apo aplikacioneve që kanë në përmbajtje propagandë terroriste;
		2. Krijimi i një sistemi të aksesit të kontrolluar për grupmoshat e reja në site dhe faqe online të cilat mund të kenë përmbajtje propagandiste;
	1. Rritja e prezencës së strukturave të antiterrorit në mjedisin virtual përmes kontrollit dhe monitorimit të hapësirave virtuale përfshirë darknet-in;
		1. Krijimi i një sistemi sinjalizimi automatik për rastet e propagandës përmes internetit;
		2. Rritja e kapaciteteve për identifikimin e profileve në rrjete sociale me përmbajtje terroriste;
	2. Parandalimi i radikalizimit dhe rekrutimeve terroriste duke rritur bashkëpunimin bilateral, rajonal dhe ndërkombëtar dhe me prodhuesit e aplikacioneve në internet;
		1. Numri i takimeve bilaterale, rajonale dhe ndërkombëtare të zhvilluara;
		2. Numri i marrëveshje të lidhura për bashkëpunim brenda fushës;
		3. Pjesëmarrja në konferenca, workshop-e etj.

1. **Kuptimi i kërcënimeve të terrorizmit në vendin tonë përmes identifikimit të hershëm të grupeve të synuara dhe metodave radikale.**

***Objektivat specifikë***

3.1 Vlerësimi dhe analizimi i faktorëve që çojnë në radikalizim dhe ekstremizëm të dhunshëm.

**Indikatorët**

* + 1. Bashkëpunimi në nivel rajonal dhe ndërkombëtar për identifikimin e faktorëve që çojnë individët drejt radikalizimit dhe ekstremizmit të dhunshëm;
		2. Hartimi i protokolleve dhe sistemeve të ndarjes së informacionit për të mbledhur, sistemuar dhe ndarë të dhëna nga një gamë e gjerë burimesh, me qëllim që të mundësohen reagime dhe përpjekje parandaluese efektive dhe në kohë ndaj radikalizimit;
1. **Rritja e nivelit të sigurisë në fushën e transportit, tregtisë, shkëmbimit të mallrave dhe shërbimeve.**

***Objektiva specifikë***

* 1. Reduktimi i rreziqeve që rrjedhin nga transferimet e ndaluara të mjeteve dhe materialeve që mund të përdoren për të kryer një sulm apo akt terrorist.
	2. Rritja e aftësive për të zbuluar aktivitetin terrorist duke përfshirë kontrollin dhe mbrojtjen e materialeve kimike, biologjike, radiologjike, bërthamore dhe eksplozive (CBRNE).
	3. Implementimi efektiv i API (Automatic Passenger Information)/PNR (Passenger Name Register);
1. **Zgjerimi i kapaciteteve operacionale të policisë dhe kapaciteteve të inteligjencës.**

***Objektivat specifikë***

* 1. Përmirësimi i parandalimit nëpërmjet zhvillimit të vlerësimeve të riskut, analizave dhe kërkimeve për radikalizimin dhe terrorizmin.

**Indikatorët**

* + 1. Numri i analizave dhe vlerësimeve të riskut;
		2. Numri i profileve të riskut përmes kërkimeve për radikalizmin dhe terrorizmin;
1. **Zhvillimi i komunikimit strategjik.**

***Objektivat specifikë***

6.1 Shkëmbimi i përvojës dhe ekspertizës me vendet e rajonit;

6.2 Krijimi i një rrjeti komunikimi të vazhdueshëm për shkëmbimin e informacioneve mes institucioneve dhe strukturave të përfshira me qëllim krijimin e programeve dhe manualeve për ndërgjegjësimin mbi terrorizmin;

1. **Rritja e nivelit të mbrojtjes së infrastrukturës kritike.**

***Objektivat specifikë***

* 1. Analizimi i mangësive dhe plotësimi i kuadrit ligjor mbi mbrojtjen e infrastrukturës së rëndësishme të vendit nga sulmet e mundshme terroriste
	2. Hartimi i planeve të bashkëpunimit për parandalimin e akteve të mundshme terroriste midis strukturave ligjzbatuese dhe institucioneve përgjegjëse që kanë në administrim infrastrukturën kritike të vendit;
	3. Rritja e sigurisë së infrastrukturës së aeroporteve;
	4. Rritja e sigurisë së infrastrukturës kritike me efekt ndërkufitar;
1. **Parandalimi i terrorizmit kibernetik.**

***Objektivat specifikë:***

8.1 Rritja e nivelit të sigurisë së hapësirës kibernetike të Republikës së Shqipërisë.

Sfidat dhe mundësitë aktuale të epokës kibernetike do të përcaktojnë prosperitetin dhe sigurinë tonë në të ardhmen.

Sot, hapësira në internet u ofron aktorëve të ndryshëm dhe subjekteve private mundësinë për të zhvilluar veprimtari kundër interesave politike, ekonomike dhe të sigurisë të RSH-së, edhe pa qenë e domosdoshme kalimi fizik i kufijve shtetërorë. Sulmet në internet na ballafaqojnë me keqbërës me aftësi dhe qëllime të ndryshme për të dëmtuar seriozisht infrastrukturën kritike, shkatërruar bizneset shtetërore ose private, dobësojnë rrjetet kompjuterike dhe sulmojnë mjetet dhe pajisjet që përdorin qytetarët Shqiptarë çdo ditë për të komunikuar dhe drejtuar bizneset apo veprimtarinë e institucioneve shtetërore.

Interneti është një shpikje teknologjike e cila i ka dhënë një zhvillim të madh evolucionit shoqëror dhe ekonomik, rritjes së globalizmit dhe të ardhmes së të gjithë kombeve dhe brezave shoqërorë. Një infrastrukturë e fortë, e mbrojtur kibernetike nxit rritjen ekonomike, mbron liritë tona dhe forcon sigurinë kombëtare të RSH-së.

**Indikatorët**

8.1.1 Identifikimi dhe trajtimi me përparësi i rrezikut.

Me qëllim përmirësimin e nivelit të sigurisë të infrastrukturës sonë kritike, do të vlerësohet rreziku në disa fusha kryesore, siç janë; siguria kombëtare, investimet në energji dhe ekonomi, sistemi bankar dhe financiar, sitemi shëndetësor dhe arsimor, komunikacioni dhe transporti, me qëllim vlerësimin e saktë të pasojave katastrofike që vijnë nga aktet terroriste, sulmet kibernetike në internet, me qëllim marrjen e masave parandaluese dhe reagimin e strukturave shtetërore në përputhje me ligjin.

8.1.2 Rritja e kapaciteteve të rrjetit të mbrojtjes kibernetike

Duke përdorur zhvillimet teknologjike dhe inovacionet shkencore, shërbimet e përbashkëta dhe praktikat më të mira për të modernizuar teknologjinë e informacionit synohet përmirësimi dhe sigurimi i komunikimeve dhe shërbimeve të pandërprera dhe të sigurta.

8.1.3 Parandalimi dhe mbrojtja nga sulmet kibernetike

Qeveria e Republikës së Shqipërisë do të sigurojë që intitucionet shtetërore të ngarkuara për sigurimin e infrastrukturës kritike kanë informacionet dhe aftësitë e nevojshme për të parandaluar sulmet kibernetike para se të ndikojnë ose të rrezikojnë infrastrukturën kritike të vendit.

8.1.4 Rritja e bashkëpunimit me partnerët dhe sektorin privat

Në përputhje me legjislacionin Shqiptar, bazuar në respektimin e lirive dhe të drejtave të njeriut, Qeveria e Republikës së Shqipërisë do të zgjerojë bashkëpunimin me sektorin privat në mënyrë që të arrihet një përdorim i sigurtë i internetit dhe të parandalohet çdo sulm i mundshëm kibernetik me pasoja për interesat e vendit

1. HETIMI I VEPRAVE TË TERRORIZMIT, ZBULIMI DHE GODITJA E TERRORISTËVE/GRUPEVE TERRORISTE DUKE ELEMINUAR KËRCËNIMET E TERRORIZMIT

**Objektivat strategjikë**

1. **Legjislacion i përafruar në fushën e hetimit penal të terrorizmit me acquis-in e BE dhe standardet e tjera ndërkombëtare.**
	1. Analiza e legjislacionit kombëtar në fushën e veprave terroriste;

1.2 Identifikimi i boshllëqeve ligjore;

1. **Hetimi i finacimit të terrorizmit dhe burimeve të tij**

Kjo do të arrihet nëpërmjet hetimit dhe zbulimit të veprave penale në fushën e terrorizmit dhe financimit të tij duke respektuar të drejtat dhe liritë e njeriut.

Bashkëpunimit dhe koordinimit me agjencitë inteligjente e ligj-zbatuese SHISH, AISM, Prokurorinë, DPPPP-FIU, DP Burgjeve, dhe CVE si dhe institucione që kanë detyrime në luftën kundër terrorizmit.

Përmirësimit dhe rritjes sipas nevojës e kapaciteteve njerëzore, profesionale e logjistike të Drejtorisë së Antiterrorit.

***Objektivat specifikë***

* 1. Hetimi, zbulimi dhe goditja e veprave penale në fushën e terrorizmit dhe financimit të tij.

**Indikatorët**

* + 1. Numri i hetimeve pro aktive ndaj individëve/grupeve të dyshuar për veprimtari terroriste dhe financim të tij.
		2. Referime për terrorizmin dhe financimin e terrorizmit.
		3. Rritja e numrit të hetimeve paralele për financimin e terrorizmit për çdo rast referimi për vepra me qëllime terroriste sipas rekomandimit të FAFT/ICRG dhe Moneyval.
		4. Rritja e numrit të hetimeve dhe operacioneve të përbashkëta me institucionet homologe/partnere ndërkombëtare.
		5. Numri i rasteve të parandaluara si pasojë e identifikimit të individëve pjesë e organizatave kriminale ose grupeve të krimit të organizuar që mund të përfshihen edhe në aktivitet terroriste në shqipëri dhe vendet e BE-së dhe më gjerë
		6. Raporte të monitorimit të vazhdueshëm të individëve shqiptarë si pjesë e grupeve të krimit të organizuar që mund të përfshihen edhe në aktivitet terroriste në shqipëri dhe vendet e BE-së dhe më gjerë.
		7. Ndjekja penale e LHT dhe individëve të dyshuar për terrorizëm.
	1. Bashkëpunimi dhe koordinimi me agjencitë inteligjente e ligjzbatuese SHISH, AISM, Prokurorinë, DPPPP, DP Burgjeve, dhe CVE si dhe institucione që kanë detyrime në luftën kundër terrorizmit.

**Indikatorët**

* + 1. Numri i informacioneve të shkëmbyera me këto agjenci.
		2. Analiza të përbashkëta pune lidhur me parandalimin dhe hetimin e terrorizmit.
	1. Përmirësimi dhe rritja sipas nevojës e kapaciteteve njerëzore, profesionale e logjistike të strukturave të antiterrorit.

**Indikatorët**

* + 1. Trajnime të vazhdueshme të specializuara për personelin e strukturave të antiterrorit.
		2. Pajisja dhe rinovimi me mjete logjistike dhe speciale.

**3 Përmirësimi i sistemeve të mbledhjes, ruajtjes, analizimit dhe shpërndarjes së informacionit.**

***Objektivat specifikë***

* 1. Rritja e aksesit të strukturave antiterror në bazën e të dhënave të regjistrave publikë;
	2. Krijimi i një sistemi të sigurtë të komunikimit për transmetimin e informacionit ndërmjet strukturave të përfshira në luftën kundër terrorizmit;
	3. Hartimi i raporteve me periodicitet vjetor për vlerësimin e nivelit të rrezikut/kërcënimit të faktorëve dhe fenomeneve që prodhojnë radikalizëm apo ekstremizëm, si derivate të terrorizmit;
	4. Raporte dhe materiale studimore nga agjencitë inteligjente dhe ligjzbatuese në luftën kundër terrorizmit, mbi përcaktimin e nivelit të kërcënimit terrorist në rrafshin ndërkombëtar modus operandi dhe ndikimi në vendin tonë;
	5. Mbledhja, analizimi dhe shpërndarja e informacionit për terrorizmin, ekstremizmin e dhunshëm dhe radikalizimin, sabotazhin dhe Armët e Dëmtimit në Masë;
	6. Sigurimi i informacionit dhe informimi i institucioneve vendimarrëse, politikëbërëse, institucioneve dhe strukturave të tjera kompetente/përgjegjëse shtetërore dhe të zbatimit të ligjit;
	7. Konsolidimi dhe forcimi i bashkëpunimit me: strukturat e specializuara të Policisë së Shtetit; institucionet e sistemit të sigurisë kombëtare; shërbimet inteligjente të vendeve aleate dhe partnere.

**4. Rritja e bashkëpunimit në dimensionin ndërkombëtar në luftën kundër terrorizmit.**

***Objektivat specifikë***

* 1. Rritja e numrit të hetimeve dhe operacioneve të përbashkëta me ndërkombëtarët në drejtim të individëve/grupeve të dyshuar për veprimtari terroriste;
	2. Rritja e numrit të informacioneve që do të shkëmbehen me Europol dhe Interpol, si dhe partnerët për identifikimin e vendndodhjes dhe kapjen ekstradimin e personave të ekstradimin e personave të kërkuar për terrorizëm;
	3. Përgatitja e materialeve studimore, praktikave më të mira në strukturat e luftës kundër terrorizmit për prezantime në konferenca, seminare brenda dhe jashtë vendit dhe paraqitjen e këtyre strukturave si partner të aftë profesionalisht dhe të besueshëm për homologët e vendeve të tjera.
1. REAGIMI

**Objektivat strategjikë**

**3.1: Reagim nëpërmjet forcimit të kapaciteteve të institucioneve përkatëve për t’iu përgjigjur sulmeve terroriste.**

**3.2 Reagim nëpërmjet reduktimit dhe lehtësimit të pasojave nga një sulm terrorist.**

**3.3 Reagim nëpërmjet përmirësimit të koordinimit ndërinstitucional.**

**3.4 Përgatitja për menaxhimin e incidenteve terroriste që përfshijnë përdorimin e materialeve CBRN.** Do të hartohet procedura dhe zbatohen programe bashkëkohore ushtrimesh për zhvillimin e aftësive në planifikimin dhe përballimin e emergjencave, duke vënë në provë të plotë sistemet, praktikat dhe procedurat. Për këtë qëllim të hartohen praktikat më të mira, të evidentohen pikat e dobëta dhe të sanksionohen reagimet pozitive ndaj një sulmi terrorist me përdorimin e materialeve CBRN.

## PJESA III: PROJEKTET/PROGRAMET KOMBËTARE TË ZHVILLIMIT PËR ZBATIMIN E STRATEGJISË

## PJESA IV: ZBATIMI, PËRGJEGJËSIA E INSTITUCIONEVE, LLOGARIDHËNIA, RAPORTIMI DHE MONITORIMI

**4.1 Implementimi/zbatimi i strategjisë**

Për të implementuar me efektivitet Strategjinë do të synohet përmbushja e objektivave strategjikë, atyre specifikë dhe indikatorëve/aktiviteteve nëpërmjet zbatimit të Planit të Veprimit.

## 4.2 Përgjegjësia e Institucioneve dhe angazhimet institucionale

**Ministria përgjegjëse për rendin dhe sigurinë publike:**

* Të marrë përgjegjësinë e hartimit të nismave për koordinim, si dhe bashkëveprim midis institucioneve të ndryshme të përmendura në këtë strategji.
* Të grumbullojë planet e veprimit apo programet e punës të të gjithë institucioneve të tjera dhe t’i bëjë pjesë të kësaj strategjie. Për këtë të administrohet një dosje të veçantë sipas standardeve, e cila të mbahet nga Drejtoria e Antiterrorit.
* Të ndjekë dhe marrë iniciativën për ripunimin e azhurnimin e strategjive të tjera sektoriale me politikat dhe objektivat e parashikuara në këtë strategji.
* Ngritjen e kapaciteteve me burime njerëzore e logjistike të mirë trajnuara kundër terrorizmit me qëllim parandalimin dhe goditjen e këtyre dukurive në Shqipëri.

**Policia e Shtetit**–Është mekanizëm institucional në kuadër të ministrisë përgjegjëse për rendin dhe sigurinë publike e cila parandalon, zbulon dhe heton, në përputhje me legjislacionin penal dhe procedural penal, veprat penale dhe autorët e dyshuar të kryerjes së tyre. Në përbërje të strukturave të Policisë së Shtetit funksionojnë:

***Drejtoria e Antiterrorit***-Të hartojë detyra që ndihmojnë në sigurimin e informacioneve dhe masave policore dhe proçeduriale për parandalimin, mbrojtjen, ndjekjen dhe reagimin ndaj të gjitha aktiviteteve terroriste.

***Drejtoria për Krimet Ekonomike dhe Financiare*** - Të hartojë objektiva dhe aktivitete strategjike në drejtim të përmirësimit ligjor dhe operacional të masave parandalimin dhe goditjen e individëve/grupeve të përfshirë në financimin e terrorizmit, si dhe shënjestrimin e sekuestrimit dhe konfiskimit të pasurive të tyre.

* ***Sektori i Krimeve Kompjuterike*-**Të hartojë objektiva dhe aktivitete strategjike në drejtim të përmirësimit ligjor dhe operacional të masave për parandalimin dhe goditjen e individëve/grupeve të përfshirë në krimin kibernetik.
* ***Zyra Qëndrore Kombëtare Interpol Tirana*-** Të hartojë objektiva dhe aktivitete në drejtim të rritjes së bashkëpunimit ndërkombëtar me agjencitë partnere nëpërmjet rritjes së shkëmbimit të informacioneve dhe numrit të hetimeve dhe operacioneve të përbashkëta kundër terrorizmit.
* ***Zyra Kombëtare Europol Tirana*-**Të hartojë objektiva dhe aktivitete në drejtim të rritjes së bashkëpunimit me agjencitë partnere të Europol nëpërmjet rritjes së shkëmbimit të informacioneve dhe numrit të hetimeve dhe operacioneve të përbashkëta kundër terrorizmit.

***Drejtoria e Bashkëpunimit Koordinimit Ndërkombëtar dhe Marrëdhënieve me Publikun*-** Të hartojë objektiva dhe aktivitete në drejtim të përmirësimit të kuadrit ligjor, administrativedhe teknike të masave për bashkëpunimit rajonal dhe ndërkombëtar.

***Departamenti për Sigurinë Publike*-**Të hartojë objektiva dhe aktivitete në drejtim të masave të zgjerimit dhe rritjes së aftësive të policimit në komunitet për parandalimin e radikalizmit dhe ekstremizmit të dhunshëm.

***Departamenti për Kufirin dhe Migracionin*-**Të hartojë objektiva dhe aktivitete në drejtim të masave të sigurisë në kufi, mbikëqyrjes së lëvizjes së qytetarëve, migracionit te oaligjshem dhe fluksit të refugjatëve dhe mallrave me përdorim të dyfishtë si dhe armëve të shkatërrimit në masë.

**Agjencia e Administrimit të Pasurive të Sekuestruara dhe të Konfiskuara**-Të planifikojë detyra për administrimin e pasurive të sekuestruara të subjekteve të shpallura si financuese të terrorizmit, duke bllokuar burimet e të ardhurave të krijuara nëpërmjet tyre.

**Ministria përgjegjëse për çështjet e drejtësisë:**

-Të planifikojë objektiva dhe aktivitete për bashkëpunimin e nevojshëm mes Prokurorisë, Interpolit dhe autoriteteve të huaja të drejtësisë në çështje që lidhen me luftën kundër terrorizmit dhe financimit të tij.

***Drejtoria e Përgjithshme e Burgjeve*-**Të planifikojë dhe zbatojë detyrat që lidhen me rritjen e sigurisë përreth individëve/grupeve të burgosurve për aktivitete që lidhen me ekstremizmin për të parandaluar ata nga rekrutimi i të burgosurve të tjerë.

**Ministria përgjegjëse për çështjet e ekonomisë:**

**-**Të planifikojë dhe zbatojë detyrat që lidhen me aktet ligjore e normative sipas drejtimeve përkatëse të institucioneve në varësi, në funksion të parandalimit të akteve terroriste.

***Drejtoria e Përgjithshme e Parandalimit të Pastrimit të Parave***-Të planifikojë objektiva dhe aktivitete si njësi e specializuar financiare për parandalimin dhe luftën kundër pastrimit të parave dhe financimit të terrorizmit, si qendër kombëtare e ngarkuar me mbledhjen, analizimin dhe shpërndarjen tek agjencitë e zbatimit të ligjit të të dhënave për veprimtaritë e mundshme të pastrimit të parave të financimit të terrorizmit.

***Drejtoria e Përgjithshme e Doganave***-Të planifikojë detyra bashkëveprimi me strukturat e tjera të zbatimit të ligjit në funksion të garantimit të sigurisë dhe të rendit publik në porte dhe aeroporte, duke përfshirë dhe masat në kuadër të luftës kundër terrorizmit.

***Drejtoria e Përgjithshme e Tatimeve****-*Të planifikojë detyra për identifikimin e rasteve të pastrimit të parave, si dhe të krimeve në fushën ekonomike në kuadër të luftës kundër terrorizmit.

**Banka e Shqipërisë-**Të planifikojë inspektime për subjekte nën juridiksionin e saj, detyra për ushtrimin e funksioneve si autoritet mbikëqyrës, të kontrollojë zbatimin e programeve të luftës kundër pastrimit të parave dhe financimit të terrorizmit.

**Ministria përgjegjëse për mbrojtjen-**Të hartojë detyra të veçanta për arritjen e objektivave të strategjisë për këtë institucion, sidomos në drejtim të shkëmbimit të informacionit, në krijimin e kapaciteteve dhe aseteve ushtarake, për përdorim të integruar të tyre edhe nga institucionet e tjera shtetërore, si dhe për vënien e tyre në dispozicion të organizmave ndërkombëtare në kuadër të luftës kundër terrorizimit.

***Agjencia e Inteligjencës dhe Sigurisë së Mbrojtjes*** - Të hartojë objektiva dhe aktivitete për përmirësimin e metodave teknike/speciale për mbledhjen, analizimin dhe shpërndarjen e informacioneve me qëllim të parandalimit të aktiviteteve terroriste që zhvillohen në dëm të sigurisë së Forcave të Armatosura të Republikës së Shqipërisë dhe vendeve partnere dhe atyre aleate brenda kuadrit të tyre ligjor.Thellim të marrëdhënieve të bashkëpunimit institucional me agjencitë/institucionet që kanë detyra të luftës kundër terrorizmit brenda dhe jashtë vendit.

***Forcat e Armatosura-***Të hartojë objektiva dhe aktivitete për ndërmarrjen e veprimeve operacionale në raste të incidenteve të ndodhura nga veprimtaria e akteve terroriste.

***Autoriteti i Kontrollit Shtetëror të Eksporteve-***Të hartojë objektiva dhe aktivitete për zbatimin e regjimit dhe marrëveshjeve ndërkombëtare në fushën e mospërhapjes së armëve të shkatërrimit në masë.

***Agjencia Kombëtare e Mbrojtjes Civile***-Të hartojë objektiva dhe aktivitete për identifikimin, monitorimin dhe kontrollin e rreziqeve ndaj infrastrukturës kombëtare, si dhe përballimin e situatës në raste të ndodhjes së aktit terrorist.

**-**Të ndihmojë me detyra të veçanta për arritjen e objektivave të kësaj strategjie, sidomos në fushën e bashkëpunimit të institucioneve shqiptare me homologët e huaj e organizatat ndërkombëtare.

**Ministria përgjegjëse për arsimin-**Të kontribuojë në zbatimin e kësaj strategjie duke u fokusuar në “edukimin dhe ndërgjegjësimin e nxënësve për fenomenin e ekstremizmit dhe radikalizmit, si dhe në trajtimin e këtij fenomeni në institucionet arsimore dhe në komunitet.

**Ministria përgjegjëse për mbrojtjen e mjedisit-**Të hartojë detyra për ndjekjen dhe të analizojë problemet mjedisore dhe vatrat e rrezikshme nga ku mund të vijnë pasoja infektive të rënda, duke informuar dhe marrë masat për eleminimin dhe parandalimin e përhapjes së pasojave.

**Ministria e përgjegjëse për shëndetësinë-**Të hartojë detyra për ndjekje me përparësi funksionimin e sistemit të njoftimit, izolimit apo transportimit (të mostrave biologjike), si dhe analizimin e medikamenteve për parandalimin e sëmundjeve ngjitëse me karakter të veçantë. Njëkohësisht të hartojë dhe ndjekë detyrat nëpërmjet zyrës së mbrojtjes nga rrezatimet.

***Komisioni i Mbrojtjes nga Rrezatimet*-** është autoriteti kompetent kombëtar për mbrojtjen nga rrezatimet si dhe organi që rekomandon veprimet mbrojtëse për përballimin e emergjencave. KMR në bashkëpunim me IFB dhe DPE dhe nëpërmjet Rrjetit Kombëtar të Monitorimit të Rrezatimeve.

***Zyra e Mbrojtjes nga Rrezatimet***- mbikëqyrë zbatimin e të gjitha rregullave dhe procedurave që lidhen me sigurinë në punën me burime të rrezatimeve jonizuese për shmangien e aksidenteve radiologjike.

**Instituti i Fizikës Bërthamore**- siguron të gjitha shërbimet e nevojshme teknike dhe shkencore për monitorimin e situatave emergjente gjatë çdo lloj aksidenti radiologjik nëpërmjet skuadrave të tij të emergjencave në terren dhe në laborator si dhe nëpërmjet informacionit të siguruar nga Rrjeti Kombëtar i Monitorimit të Rrezatimeve.

**Ministria përgjegjëse për çështjet e bujqësisë-**Të hartojë detyra për ndjekje për monitorimin e masave ligjore e normative për parandalimin e përhapjes së rrezikut bioterrorist kryesisht efekteve të sëmundjeve të ndryshme me origjinë mjedisore.

**Prokuroria-** Institucion përgjegjës për hetimin, ndjekjen penale të terroristëve, ndëshkimin përfundimtar të tyre, konfiskimin e pasurisë dhe aseteve të fituara me anë të aktiviteteve terroriste.

**Shërbimi Informativ Shtetëror-**Të hartojë detyra për intensifikim të mbledhjes dhe përpunimit të informacionit në fushën e terrorizmit, radikalizmit dhe ekstremizmit të dhunshëm në funksion të vendimmarrjes strategjike si dhe të paralajmërimit në kohë të organeve ligjzbatuese. Përgatitja periodike e vlerësimeve analitike mbi kërcënimin nga terrorizmi, radikalizmi dhe ekstremizmi i dhunshëm.

Thellim të marrëdhënieve të bashkëpunimit me shërbimet partnere dhe strukturat e sigurisë së NATO-s. Të vendosë dhe të mbajë bashkëpunim të përhershëm me strukturat e specializuara dhe të dedikuara të Policisë së Shtetit që merren me luftën kundër terrorizmit, si dhe me agjencitë e tjera ligjzbatuese në vend.

**Ministria përgjegjëse për infrastrukturën dhe energjinë-**Të ndihmojë në planifikimin e detyrave për monitorimin dhe parandalimin e akteve terroriste ndaj infrastrukturës energjetike në vend. **-**Të hartojë aktivitete për koordinimin dhe zbatimin e masave përkatëse të sigurisë për parandalimin akteve dhe ndërhyrjeve të jashtëligjshme në aviacionin civil, transportin rrugor, hekurudhor dhe portual. Të hartojë aktivitete në bashkëpunim me mekanizma të pushtetit lokal për parandalimin e akteve dhe ndërhyrjeve të jashtëligjshme në infrastrukturën e furnizimit me ujë të popullatës. -Të hartojë aktivitete dhe detyra për ndjekje për monitorimin e masave ligjore e normative për koncesione dhe privatizime në infrastrukturën e rëndësishme në vend.

***Drejtoria e Përgjithshme e Shërbimeve të Transportit Rrugor***-Të hartojë aktivitete për ndjekjen dhe zbatimin e rregullave standarde të kontrollit, duke garantuar kryerjen e veprimtarisë se transportit rrugor të mallrave te rrezikshme, sipas kuadrit ligjor në fuqi në përputhje me standardet evropiane.

***Forca e Sigurisë Portuale****-*Të hartojë aktivitete për ndjekje për monitorimin e sistemeve elektronike të kontrollit të hyrjeve dhe daljeve të gjithë personave, si dhe sistemeve automatike të kontrollit të trafikut të mjeteve detare, që futen dhe dalin në territoret e porteve të Shqipërisë.

***Autoriteti Aviacionit Civil****-*Të hartojë dhe të mbikëqyrë aktivitetet që lidhen me organizimin e sigurisë në aviacionin civil në zbatim të legjislacionit kombëtar në fuqi dhe në përputhje me standardet ndërkombëtare. Të ndërmarrë masat e nevojshme për zbatimin e Programit Kombëtar të Sigurisë në Aviacionin Civil.

**Inspektorati qëndror:**

***Drejtoria e Inspektimit Hekurudhor***-Të hartojë aktivitete për ndjekje për forcimine mekanizmave për sigurinë dhe mbrojtjen e instalimeve kryesore, impianteve, objekteve të rëndësishme dhe mjetet e transportit publik (trena) për parandalimin e akteve terroriste.

**Ministria përgjegjëse për arsimin -**Të hartojë aktivitete mbi evidentimin dhe adresimin e problemeve në komunitet, si dhe të ndërhyjë për zgjidhjen e problemeve sociale, pasi një ndër arsyet e rekrutimit është dhe gjendja ekonomike e vështirë dhe niveli i ulët arsimor.

**Qendra Kundër Ekstremizmit të Dhunshëm (CVE)-** Të hartojë programe, politika të arsimit, punësimit dhe informimit në kuadër të parandalimit përmes policisë në komunitet të ekstremizmit dhe radikalizimit që çon në ekstremizëm si dhe uljen e ndikimit të propagandës ekstremiste në rrjetet sociale dhe rekrutimit në internet, duke shfrytëzuar mediat sociale si kanale të komunikimit për të promovuar narrativa alternative dhe mesazhe pozitive.

**Komiteti Ndërinstitucional për Bashkërendimin e Veprimeve në Luftën Kundër Terrorizmit-**Planifikon masa për koordinimin, bashkërendimin, monitorimin dhe raportimin e implementimit të politikave, aktiviteteve dhe veprimeve lidhur me luftën kundër terrorizmit.

**Sekretariati Teknik-**Planifikimi i masave për mbledhjen e informacioneve dhe të dhënave nga institucionet tjera, me qëllim të analizimit dhe vlerësimit të këtyre informatave, si dhe përgatitja e raporteve analitike për Komiteti Ndërinstitucional për Bashkërendimin e Veprimeve në Luftën Kundër Terrorizmit.

**4.3 Llogaridhënia dhe Raportimi**

Ministria e Brendshme është institucioni përgjegjës që udhëheq në hartimin, koordinimin dhe bashkërendimin e institucioneve të përfshira në këtë strategji.

Institucionet duhet të raportojnë periodikisht për realizimin e masave.

Komiteti Ndërinstitucional për Bashkërendimin e Veprimeve në Luftën Kundër Terrorizmit do të jetë struktura përgjegjëse për monitorimin e kësaj strategjie.

Ministria e Brendshme, nëpërmjet Sekretariatit Teknik do të përgatisë buletinin vjetor, bazuar në raportimet që do të bëjnë institucionet e tjera duke kryer detyrat e mëposhtme:

* Të grumbullojë planet dhe informacionet periodike dhe detyrat e veçanta të të gjitha institucioneve të tjera;
* Të marrë iniciativën për ripunimin e azhurnimin e strategjive të tjera sektoriale me politikat dhe objektivat e parashikuara në këtë strategji.

Monitorimi i këtyre rezultateve do të jetë i brendshëm dhe i jashtëm.

Monitorimi i brendshëm do të vlerësojë progresin e bërë duke u mbështetur te indikatorët:

*Si indikatorë të brendshëm do të jenë indikatorët e parashikuar sipas objektivave specifikë.*

*Si indikatorë të jashtëm do të jenë:*

* vlerësimet e publikut, të qytetarëve dhe të bizneseve të ndryshme nëpërmjet matjes së perceptimit të publikut duke përdorur pyetësorë, intervista dhe organizuar forume të hapura;
* vlerësimet e institucioneve ndërkombëtare, në raporte periodike apo buletine;
vlerësimet e vendeve të rajonit për treguesit e minimizimit të krimit të terrorizmit në Shqipëri.

Të gjitha institucionet e tjera do të dërgojnë një raportim të plotë për masat e marra lidhur me implementimin e kësaj strategjie, si dhe strategjive të tjera në fund të çdo 6-mujori në Ministrinë e Brendshme, duke shpjeguar dhe arritjet e realizuara nga implementimi i masave.

Qeveria do të marrë në analizë punën e institucioneve të përmendura në këtë strategji në drejtim të luftës kundër krimit të terrorizmit çdo vit, si dhe do të bëjë publike arritjet pas çdo faze të implementimit të objektivave e planeve të veprimit, si dhe pasqyrojë arritjet kundër krimit të terrorizmit.

##  PJESA V PLANI I VEPRIMIT DHE BURIMET FINANCIARE PË R

##  ZBATIM

Burimi i financimit për vënien në zbatim të kësaj strategjie, parashikohet nga buxheti përkatës i institucioneve që kanë detyrime dhe marrin pjesë në luftën kundër terrorizmit.

Të gjitha institucionet e përfshira në këtë strategji, çdo vit gjatë procesit të hartimit të kërkesave buxhetore, duhet të planifikojnë përfshirjen në këto kërkesa të aktiviteteve dhe kostove përkatëse të parashikuara në planin e veprimit.

Shpenzimi i buxhetit të kësaj strategjie duhet të bashkërendohet në marrëveshje me të gjitha institucionet. Përkëtë qëllim Komiteti Ndërinstitucional për Bashkërendimin e Veprimeve në Luftën kundër Terrorizmit, duhet të marrë përgjegjësi në lidhje me monitorimin e përdorimit të buxhetit.

Institucionet e përfshira në këtë strategji duhet të hartojnë projekte me qëllim përthithjen e financimeve të BE dhe partnerëve të tjerë ndërkombëtare.

Kosto e Përllogaritur e Strategjisë Ndërsektoriale të Luftës Kundër Terrorizmit është me financim të brendshëm nga buxheti i shtetit dhe financim të jashtëm me donacione nga organizatat dhe partnerët ndërkombëtarë sipas kostimit të masave dhe aktiviteteve në Planin e Veprimit të Strategjisë.

Kohëzgjatja e zbatimit deri në vitin 2025.

Në kosto nuk janë llogaritur kostot administrative dhe të projekteve që mund të përfitohen nga partnerët ndërkombëtarë dhe donatorët në vend gjatë periudhës 2021-2025.

|  |
| --- |
| **ANEKSI 1 FORMATI I PLANIT TE VEPRIMIT TE PERMBLEDHUR** |

|  |
| --- |
| **DETAJUAR** |

## EKSI ATI I PLANIT TE VEPRIMIT TE KOSTUAR DHE DETAJUAR

|  |
| --- |
| **ANEKSI 3: FORMATET E PASAPORTAVE TE INDIKATOREVE** |

## EKSI 3: FORMATET E PASAPORTAVE TE INDIKATOREVE

1. Raporti i vitit 2018 i Komisionit Evropian [↑](#footnote-ref-1)
2. Referuar te dhënave të INSTAT në 2017 niveli i papunësisë llogaritet të jetë 14.1% [↑](#footnote-ref-2)
3. Organizatë për mbrojtjen dhe promovimin e të drejtave të njeriut në Shqipëri, me qendër në Tiranë. [↑](#footnote-ref-3)
4. Konkretisht në 1 Janar 2018, popullsia e Shqipërisë rezulton të jetë 2, 870, 324 banorë [↑](#footnote-ref-4)
5. Neni 15. Procedura e brendshme e shpalljes

Organet përgjegjëse, organet e zbatimit të ligjit, shërbimet informative, Ministria e Punëve të Jashtme dhe Drejtoria e Përgjithshme e Parandalimit të Pastrimit të Parave që, gjatë ushtrimit të detyrave dhe funksioneve të tyre, kanë marrë dijeni ose kanë dyshime të bazuara në indicie për përfshirje personash, në çdo formë, në vepra të terrorizmit dhe të financimit të tij, të kryera apo që tentohet të kryhen, brenda ose jashtë territorit të Republikës së Shqipërisë, janë të detyruara t’i propozojnë menjëherë Ministrit të Financave përfshirjen e tyre në listën e personave të shpallur, si dhe marrjen e masave të parashikuara në këtë ligj.

Për shqyrtimin e rasteve të propozuara, sipas pikës 1 të këtij neni, dhe ato të parashikuara në pikën 2 të nenit 5 të këtij ligji, Ministri i Financave mund të thërrasë një komitet të posaçëm këshillimor, me përfaqësues në nivel të lartë drejtues nga Ministria e Brendshme, Ministria e Punëve të Jashtme, Ministria e Drejtësisë, Ministria e Mbrojtjes, Prokuroria e Përgjithshme, Shërbimi Informativ i Shtetit, Banka e Shqipërisë dhe Drejtoria e Përgjithshme e Parandalimit të Pastrimit të Parave.

Ministri i Financave mund t’i propozojë Këshillit të Ministrave përfshirjen e personave të propozuar sipas pikës 1 të këtij neni, në listën e personave të shpallur.

Këshilli i Ministrave, brenda 15 ditëve nga marrja e propozimit nga Ministri i Financave, mund të vendosë për përfshirjen e personave apo subjekteve të propozuara nga Ministri i Financave, sipas pikës 3 të këtij neni, në listën e personave të shpallur. [↑](#footnote-ref-5)
6. Rezolutë bazë me karakter të përgjithshëm e cila ju bën thirrje shteteve që të bashkëpunojnë, detektojnë dhe të bëjnë propozime për listim në KS të OKB për personat e dyshuar si terrorist/financues etj. [↑](#footnote-ref-6)
7. Neni 26 Procedimi penal dhe pasuror. “Pavarësisht nga zbatimi i dispozitave të këtij ligji, prokuroria dhe gjykata, në zbatim të dispozitave procedurale penale apo atyre të ligjit nr. 10 192, datë 3.12.2009, “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë”, mund të procedojnë me sekuestrimin dhe konfiskimin e fondeve dhe të pasurive të tjera të bllokuara përkohësisht ose të sekuestruara, në zbatim të këtij ligji” [↑](#footnote-ref-7)
8. VKM Nr. 589 date 01.07.2015 [↑](#footnote-ref-8)
9. VKM Nr. 769 date 02.11.2016 [↑](#footnote-ref-9)
10. VKM Nr. 228 date 21.03.2017 [↑](#footnote-ref-10)
11. https://ec.europa.eu/neighbourhood-enlargement/sites/near/files/20180417-albania-report.pdf [↑](#footnote-ref-11)
12. Progres Raporti i Komisionit Evropian 2019, fq. 31-32 [↑](#footnote-ref-12)
13. https://www.state.gov/r/pa/ei/bgn/3235.htm [↑](#footnote-ref-13)
14. [file:///C:/Users/User/Downloads/european\_union\_terrorism\_situation\_and\_trend\_report\_te-sat\_2020\_0.pdf](file:///C%3A%5CUsers%5CUser%5CDownloads%5Ceuropean_union_terrorism_situation_and_trend_report_te-sat_2020_0.pdf) [↑](#footnote-ref-14)